title: Derek Michaels

text: Derek Michaels (s. 27. joulukuuta 1973 Elkhart, Indiana) on yhdysvaltalainen homopornonäyttelijä, joka on esiintynyt myös nimillä Caesar ja Ceasar. Hän oli aktiivinen vuosina 1998–2002. Hän on 178-senttinen. Michaels on sekä Grabby- että GayVN-palkittu, ja lisäksi hänelle on myönnetty Gay Erotic Video -palkinto.


title: Božidar Stanišić

text: Božidar Stanišić (; 21. lokakuuta 1938 Herceg Novi – 3. tammikuuta 2014 Herceg Novi) oli Jugoslaviaa edustanut vesipalloilija. Hän jäi vuoden 1960 kesäolympialaisissa Roomassa joukkueineen neljännelle sijalle. Kesäolympialaisissa 1964 Tokiossa hän oli mukana saamassa hopeaa.


title: Sam Montgomery

text: Sidney Sammual "Sam" Montgomery (s. 25. toukokuuta 1990, Greenwood, Etelä-Carolina) on yhdysvaltalainen amerikkalaisen jalkapallon pelaaja, pelipaikaltaan puolustuksen linjamies. Hän pelaa tällä hetkellä yliopistojalkapalloa Louisianan valtionyliopiston joukkueessa, LSU Tigersissa.


title: Sam Montgomery

text: Kolmatta vuottaan LSU:ssa aloittava Montgomery on yksi vuoden ykkösnimistä, ja häntä pidetään mahdollisena top 5 -varauksena, yhdessä LSU:n toisen puolustuksen linjamiehen, Barkevious Mingon kanssa. Halutessaan Montgomery voi jatkaa yliopistossa vielä neljännen kauden ajan, jolloin hänet voitaisiin varata vasta vuoden 2014 varaustilaisuudessa.


title: Afganistan kesäolympialaisissa 2012

text: Afganistan osallistui vuoden 2012 kesäolympialaisissa neljään lajiin kuuden urheilijan joukkueella. Päättäjäisissä maan lippua kantanut Rohullah Nikpah voitti Afganistanin ensimmäisen olympiamitalin edellisissä kesäolympialaisissa Pekingissä. Tällä kertaa hän voitti pronssin. Maan lipunkantajana avajaisissa toimi taekwondoin Nesar Ahmad Bahavee.


title: Rob Henneveld

text: Robert Jacobus "Rob" Henneveld (s. 15. syyskuuta 1963 Maassluis) on alankomaalainen entinen judoka. Hän kilpaili vuoden 1984 kesäolympialaisissa Los Angelesissa 78 kg -luokassa. Hän sijoittui seitsemännelle sijalle. Saman vuoden EM-kilpailuissa hän oli samassa sarjassa viides. Hän sai hopeaa nuorten EM-kilpailujen alle 71 kg:n painoluokassa 1982 ja pronssia sotilaiden MM-kilpailujen 86-kiloisten sarjassa 1986. Alankomaiden-mestaruuden hän voitti viisi kertaa. Hän on myös olympialaisiin osallistuneen Chantal Hanin puoliso.


title: Frank Wieneke

text: Frank Wieneke (s. 31. tammikuuta 1962 Hannover) on saksalainen entinen judoka. Hän voitti vuoden 1984 kesäolympialaisissa Los Angelesissa kultaa 78 kg -sarjassa. Kesäolympialaisissa 1988 Soulissa hän sai 78 kg -sarjan hopeaa. Hän voitti samassa painoluokassa Euroopan-mestaruuden 1986 sekä sai EM-pronssia 1988 ja 1989.


title: Logan Marshall-Green

text: Logan Marshall-Green (s. 1. marraskuuta 1976 Charleston, Etelä-Carolina) on yhdysvaltalainen näyttelijä. Hänen tunnetuimmat näyttelijäntyönsä ovat televisiosarjoissa "Lain varjossa", "O.C." ja "24" sekä Ridley Scottin ohjaamassa elokuvassa "Prometheus".


title: Matt Leinart

text: Matthew Stephen "Matt" Leinart (s. 11. toukokuuta 1983 Santa Ana, Kalifornia) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Leinart ei ole pelannut missään vuoden 2013 jälkeen. Hän on ammattilaisurallaan edustanut Arizona Cardinalsia, Houston Texansia ja Oakland Raidersia.


title: Matt Leinart

text: Leinart on vuoden 2004 Heisman Trophy -voittaja. Leinart valittiin College Football Hall of Fameen vuonna 2017.


title: Matt Leinart

text: Arizona Cardinals varasi Etelä-Kalifornian yliopiston joukkueessa, USC Trojansissa yliopistojalkapalloa pelanneen Leinartin vuoden 2006 NFL:n varaustilaisuuden ensimmäisellä kierroksella, 10. pelaajana. Koko nelivuotisen Cardinals-uransa aikana hän taisteli aloittajan paikasta veteraani Kurt Warnerin kanssa. Warnerin lopetettua uransa kauden 2009 jälkeen, Leinartin odotettiin ottavan selvä ykköspelinrakentajan rooli ensimmäistä kertaa NFL-urallaan.


title: Matt Leinart

text: Harjoitusleirillä ennen kautta 2010 Leinart menetti aloittajan paikan Derek Andersonille, jolloin Cardinalsin kärsivällisyys entistä ykköskierroksen varaustaan kohtaan petti. Joukkue purki Leinartin sopimuksen kaksi päivää harjoituskauden viimeisen harjoitusottelun jälkeen, ja päätti pitää Andersonin varamiehinä tulokkaat John Skeltonin ja Max Hallin.


title: Matt Leinart

text: Leinart teki ennen runkosarjan 2010 alkua vapaana pelaajana sopimuksen Houston Texansin kanssa, jossa hänestä tuli Matt Schaubin varamies. Schaub pelasi kokonaan kaikki kauden 16 ottelua, joten Leinart ei käynyt kertaakaan kentällä kauden aikana. Kauden jälkeen liikkui huhuja Leinartin siirtymisestä Seattle Seahawksin riveihin taistelemaan aloittajan paikasta entisen valmentajansa Pete Carrollin alaisuudessa, mutta Leinart päätti kuitenkin palata toiseksi kaudeksi Houstoniin.


title: Matt Leinart

text: Tilaisuutensa Texansin aloittajana Leinart sai kesken kauden 2012, Schaubin loukkaannuttua ja jouduttua loppukaudeksi sivuun. Sama kohtalo kävi pian kuitenkin myös Leinartille, ja aloittajan vastuu jäi kolmospelinrakentajana kauden aloittaneelle tulokkaalle T. J. Yatesille. Houston vapautti Leinartin sopimuksestaan kauden loputtua.


title: Matt Leinart

text: Leinart teki 1. toukokuuta 2012 sopimuksen Oakland Raidersin kanssa, jossa hän on lähtökohtaisesti yliopistoaikojen joukkuetoverinsa, vuoden 2002 Heisman-voittajan ja 2003 ykkösvarauksen Carson Palmerin varamies.


title: M. M. Keeravani

text: M. M. Keeravani (; s. 4. heinäkuuta 1961 Andhra Pradesh, Intia) on intialainen elokuvamusiikin säveltäjä ja laulaja, joka tekee musiikkia telugun-, tamilin-, kannadan-, malajalamin- ja hindinkielisiin elokuviin.


title: M. M. Keeravani

text: Keeravani aloitti uransa vuonna 1987 säveltäjä Chakravarthyn apulaisena elokuvissa kuten "Collectorgari Abbayi" ja "Bharathamlo Arjunudu". Ensimmäinen Keeravanin säveltämä elokuva itsenäisenä säveltäjänä oli vuoden 1990 elokuva "Kalki", jota ei kuitenkaan julkaistu. Yleisön tietoisuuteen hän tuli samana vuonna ilmestyneellä elokuvalla "Manasu Mamatha", ja hänen ensimmäinen paremmin pärjännyt elokuvansa oli vuoden 1991 "Kshana Kshanam", jonka kaikki laulut nousivat paikallisten musiikkilistojen kärkipäähän. Tämän jälkeen Keeravani alkoi saada työtarjouksia eri puolilta Etelä-Intiaa. Keeravanin ensimmäinen suurempi hindinkielinen elokuva oli vuoden 1995 "Criminal".


title: M. M. Keeravani

text: Keeravanilla on ollut paljon yhteisiä projekteja muun muassa hänen ohjaajana toimivan serkkunsa S. S. Rajamoulin kanssa. Keeravani on säveltänyt musiikkia yli kahteensataan intialaiseen elokuvaan ja voittanut useita elokuvapalkintoja.


title: Tatu Kokko

text: Tatu Kokko (oikealta nimeltään Tatu-Pekka Kekäläinen, s. 27. joulukuuta 1969 Kaavi) on suomalainen kirjailija. Hän asuu Kuopiossa.


title: Tatu Kokko

text: Hänen kustantajansa on Icasos. Kasvatustieteteiden maisteri Kokko on toiminut myös opettajana ja kustantajana. Hän on kirjoittanut uusimman romaaninsa käsikirjoituksen Livekirjailija-blogissa.


title: Tatu Kokko

text: Kokon nuortenkirja Rob McCool ja Krimin jalokivi oli vuoden 2016 Savonia-palkintoehdokas.


title: Lentopallo kesäolympialaisissa 2012 – miesten turnaus

text: Miesten lentopalloturnaukseen Lontoon olympiakisoissa 2012 osallistui 12 joukkuetta. Joukkueet jaettiin kahteen alkulohkoon, alkulohkojen neljä parasta joukkuetta selviytyivät pudotuspeleihin.


text: Loppuottelussa kohtasivat Venäjä ja Brasilia. Brasilialla oli jo kolmannessa erässä kaksi ottelupalloa, mutta Venäjä onnistui ne selvittämään ja nousi lopulta olympiavoittoon saakka. Brasilia sai hopeaa ja pronssia otti Italia.


title: Edvard (Kentin ja Strathearnin herttua)

text: Prinssi Edvard, Kentin ja Strathearnin herttua (2. marraskuuta 1767 – 23. tammikuuta 1820) oli Iso-Britannian kuninkaallisen perheen jäsen ja yksi kuningas Yrjö III:n lapsista. Hänen veljensä olivat kuninkaat Yrjö IV ja Vilhelm IV. Vuonna 1818 hän avioitui saksalaisen Viktoria Saksi-Coburg-Saalfeldin kanssa ja heille syntyi tytär Viktoria, Kentin prinsessa. Prinssi Edvard kuoli tyttärensä ollessa pieni, jolloin Viktoriasta tuli seuraava kruununperimysjärjestyksessä. Kun Edvardin vanhempi veli kuningas Vilhelm IV kuoli lapsettomana vuonna 1837, Viktoriasta tuli kuningatar.


title: Martin Kližan

text: Martin Kližan (s. 11. heinäkuuta 1989 Bratislava) on slovakialainen tennispelaaja. Parhaimmillaan hän on ollut kaksinpelissä ATP-listan sijalla 26 maaliskuussa 2013. Hän on voittanut urallaan kaksi ATP-turnausta kaksinpelissä ja kaksi nelinpelissä.


title: Martin Kližan

text: Kližan voitti vuonna 2006 Ranskan avointen poikien kaksinpelin. Ammattilaisena Kližan teki Grand Slam -debyyttinsä vuoden 2010 Yhdysvaltain avoimissa, missä hän hävisi ensimmäisellä kierroksella Juan Carlos Ferrerolle. Vuosi 2012 oli hänen läpimurtovuotensa, kun hän voitti uransa ensimmäisen ATP-turnauksen Pietarissa ja päätti kautensa ATP-listan top 50:ssä. Hänet valittiin vuoden päätteeksi myös kauden tulokkaaksi ATP-kiertueella. Kližan saavutti toisen kaksinpelin ATP-turnausvoittonsa Münchenissä huhti-toukokuun vaihteessa 2014. Grand Slam -turnauksissa hän on parhaimmillaan päässyt neljännelle kierrokselle Yhdysvaltain avoimissa 2012.


title: Ihmisen fysiologia ja anatomia

text: Ihmisen fysiologia ja anatomia on kirja joka on tarkoitettu erityisesti ammattikorkeakoulujen terveysalan opiskelijoille jonka tarkoituksena on kasvattaa hoitotyön tieteellistä pohjaa. Teos soveltuu lisäksi fysiologian ja anatomian oppikirjaksi esim. lääketieteen ja psykologian opiskelijoille.


title: Prinsessa Mary (Iso-Britannia)

text: Prinsessa Mary (25. huhtikuuta 1897 – 28. maaliskuuta 1965) oli Britannian kuninkaan Yrjö V:n ja kuningatar Maryn ainoa tytär ja hänellä oli Princess Royal -arvonimi. Hänestä tuli vuonna 1922 Harewoodin kreivitär, kun hän avioitui Harewoodin 6. jaarlin, Henry Lascellesin kanssa. Prinsessa Mary oli Yrjö VI:n ja Edvard VIII:n sisar ja Elisabet II:n täti. Hän oli läsnä veljentyttärensä kruunajaisissa vuonna 1953.


title: Natriummetoksidi

text: Natriummetoksidi eli natriummetylaatti tai natriummetanolaatti (CHONa) on yksi alkoksideista. Yhdistettä käytetään muun muassa synteettisessä orgaanisessa kemiassa.


title: Natriummetoksidi

text: Natriummetoksidi on kiinteää valkoista jauhetta. Yhdiste liukenee metanoliin, etanoliin ja dimetyylisulfoksidiin. Veden kanssa se reagoi voimakkaasti muodostaen metanolia ja natriumhydroksidia. Yhdiste on erittäin voimakas emäs ja kykenee syövyttämään useita metalleja.


title: Natriummetoksidi

text: Tyypillisesti natriummetoksidia valmistetaan sulan natriummetallin ja metanolin välisellä reaktiolla. Voidaan käyttää myös natriumin ja elohopean amalgaamia, jota muodostuu sivutuotteena valmistettaessa klooria elektrolyyttisesti natriumkloridista. Näin saadaan natriummetoksidin metanoliliuos. Kuivaa natriummetoksidia voidaan valmistaa johtamalla metanolihöyryjä sulaan natriummetalliin.


title: Natriummetoksidi

text: Natriummetoksidia käytetään kiinteänä tai metanoliliuoksina, jotka sisältävät yhdistettä tyypillisesti 21 tai 30 massaprosenttia. Orgaanisessa synteesissä natriummetoksidia käytetään emäksisenä katalyyttinä muun muassa kondensaatio- ja dehydrohalogenointireaktioissa. Natriummetoksidia käytetään katalyyttinä myös biodieselin valmistukseen käytettävissä vaihtoesteröintireaktioissa. Se on muihin transesteröintikatalyytteihin nähden nopeampi. Sen etuna verrattuna esimerkiksi natriumhydroksidiin on, että reaktiossa ei muodostu vettä, joka aiheuttaisi epätoivottuja saippuoitumisreaktioita.


title: Thiago Pereira

text: Thiago Machado Vilela Pereira (s. 26. tammikuuta 1986, Volta Redonda, Brasilia) on brasilialainen uimari. Hän on entinen 200 metrin sekauinnin lyhyen radan maailmanennätyksen haltija.


title: Thiago Pereira

text: Thiago oli hukkua kaksivuotiaana veteen. Tämän johdosta hänen äitinsä laittoi nuoren Thiagon uimakouluun.


title: Thiago Pereira

text: Pereira saavutti Lontoon olympialaisissa 2012 hopeaa 400 metrin sekauinnissa tehden maansa ennätyksen. Kirkkaimman mitalin vei Yhdysvaltain Ryan Lochte. Barcelonan MM-kilpailuissa 2013 Pereira saavutti pronssia 200 ja 400 metrin sekauinneissa. Kazanin MM-kilpailuissa 2015 hän sai 200 metrin sekauinnissa hopeaa. Hän on voittanut 15 kultamitalia Pan-Amerikan kisoissa.


title: Herschel Walker

text: Herschel Junior Walker (s. 3. maaliskuuta 1962, Wrightsville, Georgia) on yhdysvaltalainen entinen amerikkalaisen jalkapallon pelaaja, pelipaikaltaan keskushyökkääjä. Ammattilaisurallaan Walker edusti kuutta eri seuraa, ja hänet valittiin kahdesti NFL:n tähdistöotteluun Pro Bowliin.


title: Herschel Walker

text: Walker on vuoden 1982 Heisman Trophy -voittaja. Yliopistojalkapalloa hän pelasi Georgian yliopiston joukkueessa.


title: Herschel Walker

text: Walker on parhaimmillaan juossut 100 metriä 10,32 sekunnissa. Hän oli kilpailijana Diilin amerikkailaisen version kahdeksannella tuotantokaudella, jonka voitti koomikko Joan Rivers.


title: Dale Rhodes

text: Dale Rhodes (s. 1970 Zürich) on sveitsiläinen entinen homopornonäyttelijä, joka aloitti uransa vuonna 1997. Hän on 178-senttinen.


title: Nightmare

text: Nightmare(s) tarkoittaa seuraavia asioita:


title: Emile Jean Marie Henri Joseph Destombes

text: Emile Jean Marie Henri Joseph Destombes (15. elokuuta 1935 Roncq – 28. tammikuuta 2016) oli Kambodžassa toiminut ranskalaissyntyinen roomalaiskatolinen piispa. Hänet vihittiin La Société des Missions Etrangères’n papiksi 21. joulukuuta 1961 ja nimitettiin Phnom-Penhin apostoliseksi koadjuuttorivikaariksi sekä Altavan titulaaripiispaksi 14. huhtikuuta 1997. Piispaksi vihkiminen seurasi 5. lokakuuta. Pääkonsekraattorina toimi Yves-Georges-René Ramousse, jota avustivat Luigi Bressan ja Joseph Banchong Aribarg.


title: Emile Jean Marie Henri Joseph Destombes

text: Destombesista tuli 14. huhtikuuta 2001 Phnom-Penhin apostolinen vikaari, jona hän toimi, kunnes jäi eläkkeelle 1. lokakuuta 2010.


title: Pöytätennis kesäolympialaisissa 2012 – miesten joukkuepeli

text: Pöytätenniksen miesten joukkuepeli kesäolympialaisissa 2012 alkoi 3. elokuuta ja päättyi 8. elokuuta. Olympiakultaa voitti Kiina.


title: Alaleuanluu

text: Alaleuanluu ("mandibula") on selkäjänteisten luu, johon alahampaat ovat kiinnittyneet. Rungon takaa suuntautuvat ylöspäin alaleukaluun haarat. Vasen ja oikea yläleuanluu sijaitsevat alaleuanluuta vasten niveltymättä siihen. Ihmisellä alaleuan kärjessä on leukakyhmy. Alaleuanluu niveltyy korvakäytävien lähellä ohimoluihin. Kyseiset leukanivelet liikkuvat suuta aukoessa.


title: Escape Plan

text: Escape Plan (tunnettu aikaisemmin nimillä "Exit Plan" ja "The Tomb – pako helvetistä") on ensi-iltansa vuonna 2013 saanut yhdysvaltalainen toimintatrilleri, jonka on ohjannut Mikael Håfström. Elokuvan pääosissa esiintyvät Sylvester Stallone, Arnold Schwarzenegger, James Caviezel ja Vinnie Jones.


title: Escape Plan

text: Ray Breslin on turva-alan ammattilainen, jonka puoliksi omistama Breslin-Clark-yhtiö on erikoistunut arvioimaan vankiloiden luotettavuutta. Breslin, jonka perhe joutui vankilakarkurin surmaamaksi, soluttautuu huipputurvallisiin vankiloihin ja löytää niiden heikot kohdat. Breslin ja hänen liikekumppaninsa Lester Clark vastaanottavat CIA:n Jessica Mayerin kautta työtehtävän, joka poikkeaa edellisistä: huippusalaisen vankilan sijaintia ei paljasteta, jotta Breslinin kollegat eivät voi tarjota hänelle minkäänlaista apua vankilasta pakenemiseksi. Kun Breslin on hyväksynyt työtehtävän, hänet kidnapataan ja hänestä poistetaan seurantalaitteet.


title: Escape Plan

text: Breslin palaa tajuihinsa suuressa kompleksissa, joka on täynnä lasisia sellejä. Vankilassa ei ole ikkunoita, jotka antaisivat viitteitä sijainnista. Pian Breslin tajuaa, ettei hänelle annettu evakuointikoodi toimi, ja ettei vankilanjohtaja Hobbes olekaan Breslinin kanssa yhteistyössä. Emil Rottmayer -niminen vanki, joka kertoo työskentelevänsä Victor Mannheimille, auttaa Bresliniä aloittamaan tappelun, jotta tämä pääsisi tutkimaan eristysselliä. Sellissä voimakkaat halogeenilamput tekevät vangin lähes toimintakyvyttömäksi. Breslin havaitsee, että vaikka sellin seinät on valmistettu alumiinista, niitit ovat terästä. Breslinin pyynnöstä Rottmayer hankkii Hobbesin toimistosta metalliesineen, ja hankkiuduttuaan uudelleen eristykseen Breslin kohdistaa esineen avulla lamppujen kuumuutta niitteihin, jotka irtoavat. Breslin laskeutuu sellin alapuolella olevaan käytävään, ja ulkoilmaan päästessään hän tajuaa vankilan olevan valtamerellä kulkeva rahtilaiva.


title: Escape Plan

text: Hobbes paljastaa tuntevansa Breslinin, jonka hän haluaa pysyvän vankilassa koko loppuikänsä. Breslinin kollegat Abigail ja Hush saavat selville, että salainen vankila on nimeltään The Tomb (), ja sen omistaa voittoa tavoitteleva yritys, joka on yhteydessä yksityiseen turvapalvelujen tarjoajaan. Samalla kun Abigail ja Hush epäilevät Clarkin luotettavuutta, tämä on yhteydessä Hobbesiin ja painottaa, ettei Breslin saa paeta vankilasta.


title: Escape Plan

text: Breslin ja Rottmayer seuraavat vartijoiden päivittäisrutiineja ja alkavat kehittää pakoa. Rottmayer hankkii toverinsa Javedin laivan kannelle, jossa tämä mittaa itse rakennetulla sekstantilla laivan sijainnin leveysasteina. Lukemaa ja säätä arvioiden Breslin ja Rottmayer uskovat olevansa Atlantilla lähellä Marokkoa.


title: Escape Plan

text: Breslin vakuuttaa sairasosaston tohtori Kyrien lähettämään sähköpostia Mannheimille, jotta tämä voisi auttaa paossa. Breslin antaa Hobbesin olettaa mellakan syntyvän C-osastolla, jolloin sinne siirtyy suuri osa vartijoista. Breslin ja Rottmayer aloittavat kahinan kuitenkin A-osastolla ja saavat riittävästi aikaa paeta laivan kannelle. Paon aikana Javed joutuu Hobbesin ampumaksi. Mannheimin lähettämä helikopteri saapuu laivan luokse ja aloittaa tulitaistelun. Ennen evakuointia Breslin tappaa Hobbesin.


title: Escape Plan

text: Breslin ja Rottmayer päätyvät Marokkoon, jolloin Rottmayer paljastaa olevansa Viktor Mannheim, jonka tytär on Jessica Miller. Mannheim oli saanut etukäteen tiedon siitä, että vankilaan saapuva Breslin voi tehdä paon mahdolliseksi. Abigail paljastaa Breslinille, että Clarkille tarjottiin runsaasti rahaa, jotta tämä olisi yhtiönsä toimitusjohtaja ja pitäisi Breslinin rahtilaivassa takeena siitä, ettei vankilasta ole mahdollista paeta. Hush kaappaa Clarkin ja vangitsee rahtilaivakonttiin, jonka määränpää on tuntematon.


title: Kanuunankuulapuu

text: Kanuunankuulapuu ("Couroupita guianensis") on kuulapuiden ("Couroupita") sukuun ja huppukukkakasvien heimoon kuuluva puulaji. Se kasvaa luontaisena Etelä-Amerikassa Amazonin alueella sekä mantereen trooppisissa pohjoisosissa. Puu on saanut nimensä suurista, kovakuorisista kanuunankuulaa muistuttavista hedelmistään.


title: Kanuunankuulapuu

text: Kanuunankuulapuu on noin 35-metriseksi kasvava usein suorarunkoinen puu. Latvus on leveähkö, ja yleensä aivan rungon yläosassa. Kukinnot kehittyvät suoraan rungosta, ja runko on usein pitkälti kukintovarsien peitossa. Puu on tavallisesti ainavihanta, mutta sen on todettu pudottavan lehtensä hieman ennen kukintaa eräillä kasvualueistaan.


title: Kanuunankuulapuu

text: Lehdet ovat ryhmittyneet versojen päätyihin. Lehdet ovat pyöreän soikeita, teräväkärkisiä ja yleensä 8–31 senttimetriä pitkiä. Niiden alapinta on nukkainen. Lehdet ovat ehytlaitaisia.


title: Kanuunankuulapuu

text: Kukinto on rakenteeltaan terttu. Näyttävät kukat ovat 5–6 senttimetriä leveitä, voimakkaan tuoksuvia ja muodoltaan tsygomorfisia. Sekä terä- että verholehtiä on kuusi. Terälehdet ovat yleensä yläpinnaltaan vaalean tai kirkkaan punaisia, alapinnaltaan punaisenkeltaisia. Hedelehdet muodostavat huppumaisen rakenteen kukan keskelle. Emin sikiäin on kuusionteloinen. Kasvin pölyttäjinä toimivat yleensä mehiläiset.


title: Kanuunankuulapuu

text: Hedelmä on muodoltaan pyöreä ja 12–25 senttimetriä halkaisijaltaan. Hedelmän kehitys ja kypsyminen kestää 12–18 kuukautta pölytyksestä. Kypsänä hedelmä putoaa puusta usein halkaisten kuoren. Hedelmän kuusilohkoinen malto on vaaleaa, mutta muuttuu hapettuessaan sinivihreäksi. Yhdessä hedelmässä on lukuisia pienehköjä noin 10–15 millimetriä pitkiä siemeniä.


title: Kanuunankuulapuu

text: Kanuunankuulapuu kasvaa luonnossa Kolumbiassa, Venezuelassa, Guyanassa, Surinamessa, Ranskan Guayanassa, Brasiliassa sekä Ecuadorin ja Perun Amazonin alueen puoleisissa itäosissa. Sitä esiintyy Amazonin sademetsän alueen reunoilla, mutta ei laajan metsäalueen sisäosissa. Laji kasvaa yleensä alankometsien suhteellisen kosteilla alueilla, muttei tulvametsissä.


title: Kanuunankuulapuu

text: Kanuunankuulapuuta käytetään lähinnä koristepuuna trooppisilla ja subtrooppisilla alueilla. Sen hedelmiä on myös käytetty eläinten rehuna, mutta ei yleensä ihmisravinnoksi.


title: Sarviokasirkka

text: Sarviokasirkka, aikaisemmalta nimeltään tarhaokasirkka, ("Tetrix tenuicornis") on okasirkkoihin kuuluva hyönteislaji. Se on luokiteltu Suomen kansallisessa uhanalaisarvioinnissa 2010 erittäin uhanalaiseksi (EN).


title: Sarviokasirkka

text: Lajin on kuvannut tieteelle suomalainen Johan Reinhold Sahlberg vuonna 1891 Nilsiästä löydetyn yksilön perusteella.


title: Sarviokasirkka

text: Sarviokasirkka muistuttaa erehdyttävästi yleistä nummiokasirkkaa ja lännenokasirkkaa ja lajin tunnistaminen vaatii yksilön varsin tarkkaa tutkimista. Keskeisenä tuntomerkkinä tuntosarvet ovat pidemmät ja ohuemmat kuin okasirkoilla yleensä ja keskimmäiset jaokkeet ovat noin kolme kertaa leveyttään pitemmät. Kuten muillakin okasirkoilla, keskiruumiin selkäpuoli jatkuu lippamaisesti takaruumiin yli ja siinä on voimakas pitkittäissuuntainen harjanne. Takasiivet ovat korkeintaan tynkämäisen etusiiven pituuden verran lippaa lyhyemmät. Lajityypillisiä tuntomerkkejä liittyy myös takimmaisen raajaparin yksityiskohtiin. Ruumiin väri vaihtelee ruskean eri sävyissä ja pituus on 8–11 mm.


title: Sarviokasirkka

text: Sarviokasirkka on Euroopassa laajalti tavattava laji, jonka esiintyminen Pohjoismaissa rajoittuu Suomeen. Tanskasta tunnetaan yksi, mahdollisesti väärin määritetty yksilö. Idässä levinneisyys jatkuu Mongoliaan saakka. Suomessa laji on erittäin paikoittainen ja tunnetaan vain muutamalta esiintymispaikalta eteläisen ja keskisen Suomen alueelta. Lajin harvinaisuutta kuvaa se, että viimeisimmät havainnot Suomesta ovat vuosilta 1953, 1979 sekä 2008. Toistaiseksi tuorein havainto on yksittäinen yksilö Paraisilta.


title: Sarviokasirkka

text: Keski-Euroopassa laji viihtyy usein jokien tuntumassa avoimissa ja kuivissa ympäristöissä, etenkin paikoilla, joilla maaperä on kalkkipitoista. Virossa laji tunnetaan paahteisilta paikoilta ja maatalousympäristöistä. Suomen esiintymispaikoista ei ole kovin kattavasti tietoja. Suomessa laji on arvioitu erittäin uhanalaiseksi ja sen säilymistä uhkaa ennen kaikkea sopivien elinympäristöjen umpeenkasvu.


title: Sarviokasirkka

text: Muiden okasirkkojen tapaan laji ei ääntele. Ravinnokseen se käyttää sammalia, jäkäliä ja kasveja. Talvehtiminen tapahtuu yleisimmin nymfinä, mutta joissakin määrin myös aikuisena.


title: Joulusaaren taistelu

text: Joulusaaren taistelu oli toisessa maailmansodassa Japanin ja liittoutuneiden välinen taistelu Joulusaaresta. Taistelu alkoi 31. maaliskuuta ja päättyi japanilaisten voittoon 1. huhtikuuta 1942. Taistelussa vangittiin 27 liittoutuneiden sotilasta. Taistelu ei aiheuttanut kuolonuhreja, mutta Yhdysvaltain laivaston sukellusvene "USS Seawolf" vahingoitti keisarillisen Japanin laivaston risteilijää "Nakaa". Vuonna 1943 japanilaiset evakuoivat saaren väestöä vankileireille jättäen ainoastaan 15 sotilasta pitämään saarta hallussaan sodan loppuun saakka. Yhdistyneen kuningaskunnan merivoimien fregatti HMS Rother valtasi saaren takaisin lokakuussa 1945.


title: Hämeen luontokeskus

text: Hämeen luontokeskus tarjoaa tietoa ja elämyksiä luonnosta. Luontokeskuksesta saa vinkkejä Hämeen järviylängön retkeilymahdollisuuksista ja tietoa luonnosta, Torronsuon ja Liesjärven kansallispuistoista sekä lähikuntien palveluista. Luontokeskuksen tiloissa on pysyvä näyttely, joka kertoo Etelä-Suomen keidassoiden, korpien ja pikkurämeiden elämästä kuvin, tekstein, äänin ja esinein. Luontokeskukseen tutustuminen on maksutonta. Luontokeskusta ylläpitää Metsähallitus.


title: Hämeen luontokeskus

text: Hämeen luontokeskus sijaitsee Lounais-Hämeessä Tammelassa, Letkun kylässä. Autolla luontokeskukselle pääsee Helsingin tai Forssan suunnasta Valtatie 2:lta (Helsinki–Pori-tieltä), jolta käännytään opasteiden mukaisesti Hämeen luontokeskukseen, ajetaan 1,5 kilometriä ja käännytään vasemmalle pysäköintialueelle. Hämeenlinnan suunnasta tullaan Härkätielle ja Portaan kylän suunnasta tultaessa ajetaan opasteiden mukaan luontokeskuksen parkkipaikalle. Myös bussilla pääsee 1,5 kilometrin päähän luontokeskukselta Eerikkilän pysäkille.


title: Hämeen luontokeskus

text: Pysyvän näyttelyn lisäksi Luontokeskuksella on erilaisia vaihtuvia näyttelyitä sekä tapahtumia. Näyttelyihin tutustuminen ja useimpiin tapahtumiin osallistuminen on maksutonta. Opastukset ryhmille ovat maksullisia, ja ne on varattava etukäteen luontokeskuksesta.


title: Hämeen luontokeskus

text: Luontokeskuksen 60-paikkaisessa auditoriossa on nähtävissä esityksiä, joita luontokeskuksen henkilökunta käynnistää pyydettäessä. Esitykset ovat maksuttomia, ja niitä voi varata ryhmille myös etukäteen.


title: Hämeen luontokeskus

text: Luontokeskuksen sisäpihalla voi kesällä kävellä vaikka puujaloilla tai syödä eväitä. Sisäpihalta lähtee Muurahaispolku (500 m), joka on suunnattu lapsille ja lapsenmielisille. Lapinniemen polku (800 m) lähtee myös keskuksen kulmalta. Kurjenpolku (1,2 km) lähtee keskuksen pysäköintialueelta. Ruostejärven virkistysalueeseen kuuluva Ruostejärven luonnonhiekkaranta sijaitsee vain 100 metrin päässä luontokeskuksesta ja houkuttelee virkistäytymään kesäpäivänä.


title: Hämeen luontokeskus

text: Kävijöitä palvelee myös keskuksen tiloissa toimiva lounaskahvio Lounashelmi, joka on avoinna luontokeskuksen aukioloaikoina. Kahvioon voi piipahtaa nauttimaan kahvit tai lounaan kesäaikana. Kahviosta voi myös tilata ruuat tai kahvituksen yksityistilaisuuksiin sekä ryhmäruokailuja vaikkapa koululaisryhmille.


title: Hämeen luontokeskus

text: Tammelassa toimiva Eerikkilän Urheiluopisto ja Metsähallitus solmivat sopimuksen Hämeen luontokeskuksen toiminnan jatkamisesta Eerikkilän Urheiluopiston hallinnoimana. Luontokeskuksen palveluita kehitetään monipuolisemmaksi, tarkoituksena tehdä Hämeen luontokeskuksesta keskeinen paikka, josta matkaajat saavat tietoa alueen luontokohteista ja luontopalveluyrityksistä.


title: Karjalan rykmentti

text: Karjalan rykmentti oli toinen brittien värväämistä joukko-osastoista, jotka muodostuivat Suomen sisällissodan aikana Neuvosto-Venäjän puolelle paenneista punakaartilaisista. Se taisteli Vienan Karjalassa, bolševikkien rinnalla, Toivo Kuisman johtamaa suomalaisten heimosoturien joukkoa, Kuisman retkikuntaa vastaan, jonka se sai perääntymään. Karjalan rykmentin tunnuslause oli ""Karjalan vapauden puolesta"".


title: Karjalan rykmentti

text: Toivo Kuisman johtama 250 miehen heimosoturijoukko oli elokuussa 1918 edennyt Vienaan ja piti hallussaan Uhtuaa. Englantilaisten varustama ja kouluttama tuolloin noin 300–400-miehinen Karjalan rykmentti aloitti sotatoimet heimosotureita vastaan surmaamalla tiedustelijoita ja vartiojoukkoja. Pian retkikunnan tilanne heikkeni ja karjalaisten joukko pyrki saartamaan Kuisman joukon. Jyskyjärvellä karjalaiset surmasivat 28-miehisestä vartiojoukosta 18 ja haavoittivat kahta. Kostamuksen 19-miehisestä vartiosta karjalaiset kaatoivat, neljää paennutta lukuun ottamatta, kaikki. Karjalaiset surmasivat myös haavoittuneita ja vankeja, tosin yksi vangituista heimosotureista päätyi Englantiin saakka. Paikalla olleet englantilaisjoukot onnistuivat saamaan suuren osan paikallisia ihmisiä puolelleen jakamalla elintarvikeapua sekä harjoittamalla propagandaa. Paikalliset opastivat Karjalan rykmentin joukkoja Kuisman vartiostojen kimppuun.


title: Karjalan rykmentti

text:
Toivo Kuisman joukkoon liittyi vahvistuksia odotettua vähemmän. Kuisma aloitti perääntymisen syyskuun lopulla ja samoihin aikoihin retkikunnan pääjoukko vetäytyi Vuokkiniemeen, rajan tuntumaan. Karjalan rykmentti saartoi Vuokkiniemen noin 350 miehen voimin ja aloitti hyökkäyksen konekiväärien voimin kylän aukealla kokoontuneita suomalaisjoukkoja vastaan. Suomalaiset avasivat konekivääritulen, minkä jälkeen heimosoturien noin 50-miehinen toinen komppania hyökkäsi Karjalan rykmentin sivustaan ja karkotti sen. Seitsemän karjalaista jäi vangiksi ja mahdollisesti yli 100 sai surmansa. Suomalaiset kärsivät 20 miehen tappiot, ja vetäytyivät rajan yli Suomeen 2. lokakuuta 1918. Kuisman joukko hajotettiin virallisesti lokakuun lopussa Kuopiossa.
Toinen brittien muodostama yksikkö, joka perustui entisten punakaartilaisten värväämiseen, oli Karjalan rykmenttiä suurempi Muurmannin legioona, joka taisteli muun muassa Suomen hallituksen lähettämää Vienan retkikuntaa vastaan Petsamossa ja pohjoisessa Itä-Karjalassa vuonna 1918.


title: Lonkkahermo

text: Lonkkahermo ("nervus ischiadicus") on ihmisen paksuin hermo.


title: Saksan naisten maahockeymaajoukkue

text: Saksan naisten maahockeymaajoukkue edustaa Saksaa naisten maahockeyn maaotteluissa. Saksan paras saavutus on olympialaisten kultamitali vuodelta 2004. Kansainvälisen lajiliiton rankingissa Saksa on sijalla kuusi (huhtikuu 2018).


title: Saksan naisten maahockeymaajoukkue

text: Naisten maahockeyturnaus on ollut olympialaisissa vuodesta 1980 alkaen. Tuohon ensimmäiseen turnaukseen ei Saksa osallistunut johtuen länsimaiden boikotista. Kisoista jäi pois tämän vuoksi myös Alankomaat, Yhdysvallat, Uusi-Seelanti sekä Australia. Kisojen boikotointi johtui Neuvostoliiton osallistumisesta Afganistanin sotaan. Yhdysvaltojen johdolla kisoja boikotoi jopa 65 valtiota. Länsi-Saksa osallistui vuoden 1984 turnaukseen. Kisoihin Länsi-Saksa sai osallistua oltuaan neljäs vuoden 1983 MM-kilpailuissa. Itse olympiaturnauksessa Saksa menestyi hyvin, häviten vain Alankomaille. Tasapelit Australiaa ja Yhdysvaltoja vastaan rokottivat pistesaalista, mutta Saksa oli silti turnauksen toinen ja sai näin olympiahopeaa.


title: Saksan naisten maahockeymaajoukkue

text: Vuoden 1988 turnaukseen Saksa pääsi myös MM-kilpailujen perusteella. Länsi-Saksan menestys ei ollut kuitenkaan mairittelevaa, sillä se hävisi alkulohkossaan sekä isäntämaa Eteä-Korealle että Australialle. Loppusijoitus oli viides, voitettuaan sijoitusotteluissa Yhdysvallat ja Kanadan.


title: Saksan naisten maahockeymaajoukkue

text: Seuraaviin kisoihin, Barcelonaan 1992 Saksa pääsi voitettuaan karsintaturnauksen Uuden-Seelannin Aucklandissa. Karsintaturnausesta kisoihin pääsi viisi joukkuetta. Saksa voitti itse olympiaturnausessa alkulohkonsa ja välierissä Yhdistyneen kuningaskunnan. Loppuottelussa vastaan tuli samassa alkulohkossa ollut Espanja. Alkulohkon ottelu päättyi 2–2 ja loppuottelukin meni jatkoajalle tilanteessa 1–1. Jatkoajan jälkeen voittajaksi nousi kuitenki Espanja.


title: Saksan naisten maahockeymaajoukkue

text: Vuoden 1996 turnaus päättyi Saksan osalta sen siiehn asti huonoinpaa sijoitukseen olympialaisissa. Karsintaturnauksen kautta turnaukseen päässyt Saksa jäi vasta kuudenneksi. Alkulohkossa se onnistui voittamaan seitsemästä ottelusta vain kaksi ensimmäistä: Argentiinan ja Espanjan. Lopuista neljästä ottelusta Saksa sai pisteen vain tasapelistä Yhdysvaltoja vastaan, muut kolme ottelua Saksa hävisi maalin erolla.


title: Saksan naisten maahockeymaajoukkue

text: Seuraava turnaus Australiassa vuonna 2000 meni edellistä huonommin, Saksan ottaessa olympiahistoriansa huonoimman sijoituksen. Viiden joukkueen alkulohkosta Saksa voitti vain Etelä-Afrikan, ollen lohkon neljäs. Ensimmäisessä sijoitusottelussa Saksa onnistui voittamaan Etelä-Korean vasta jatkoajalla. Ottelu sijasta seitsemän päättyi Saksan voittoon Iso–Britanniasta.


title: Saksan naisten maahockeymaajoukkue

text: Kahden huonosti menneen olympiaturnauksen jälkeen Saksa teki todellisen ryhtiliikkeen ottaen naisten maahockeyssa ensimmäisen olympiakultansa vuoden 2004 turnauksessa. Karsinnoissa Saksa tosin oli toiseksi viimeinen turnaukseen päässyt joukkue. Alkulohkossaan Saksa jäi toiseksi, voitettuaan Australian ja Etelä-Korean. Välierässä vastaan tuli toisen lohkon voittanut Kiina, jonka Saksa voitti rangaistuslaukauskilpailussa 4–3. Loppuottelussa tuli vastaan samassa alkulohkossa pelannut Alankomaat: alkulohkon 4–1 häviö ei vaikuttanut, vaan Saksa voitti loppuottelun 2–1.


title: Saksan naisten maahockeymaajoukkue

text: Saksa oli jälleen mitalipeleissä vuoden 2008 turnauksessa. Saksa voitti alkulohkonsa häviten vain Argentiinalle. Välierissä Kiina oli kuitenkin parempi 3–2 ja pronssiottelussa Argentiina voitti Saksan 3–1. Saksa oli kisoissa hallitse olympiavoittaja ja Euroopan mestari.


title: Saksan naisten maahockeymaajoukkue

text: Saksa selvisi vuoden 2012 olympialaisiin olemalle EM-kisojen toinen vuoden 2011 turnauksessa. Natascha Keller pelaa Lontoossa jo viidennen olympiaturnauksen.


title: Saksan naisten maahockeymaajoukkue

text: Vuodesta 1972 pelatuissa naisten MM-kisoissa on nähty Saksan joukkue 13 kertaa, jos mukaan lasketaan Länsi-Saksan osallistumiset . Länsi-Saksa voitti maailmanmestaruuden vuosina 1976 (jotka Länsi-Saksa myös järjesti) ja 1981, oli hopealla 1978 ja 1986 sekä pronssilla 1972 (kyseessä oli epävirallinen "Josselin de Jong Cup") ja 1974. Nykymuitoinen Saksa on osallistunut MM-kisoihin vuodesta 1994, parhaana sijoituksena pronssi vuodelta 1998.


title: Saksan naisten maahockeymaajoukkue

text: Naisten maahockey EM-kisat on järjestetty vuodesta 1984. Saksa on isännöinnyt kisoja kahdesti, vuonna 1999 Kölnissä ja vuonna 2011 Mönchengladbachissa. Saksan ainoa Euroopan mestaruus on vuoden 2007 kisoista Englannista. Saksa on jäänyt viidesti hopealle.


title: Luigi Bressan

text: Luigi Bressan (s. 9. helmikuuta 1940 Sarche) on italialainen roomalaiskatolinen arkkipiispa, joka on luonut myös uran kirkon diplomaattisissa tehtävissä. Hänet vihki papiksi Trenton arkkihiippakuntaan Alessandro Maria Gottardi 28. kesäkuuta 1964. Hänet nimitettiin Severianan titulaariarkkipiispaksi ja apostoliseksi pro-nuntiukseksi Pakistaniin 3. huhtikuuta 1989. Piispaksi konsekroinnin suoritti 18. kesäkuuta Agostino Casaroli, jota avustivat José Tomás Sánchez ja Giovanni Maria Sartori.


title: Luigi Bressan

text: Bressan sai 26. heinäkuuta 1993 nimityksen apostoliseksi nuntiukseksi Singaporeen ja Thaimaahan sekä apostoliseksi delegaatiksi Malesiaan, Laosiin ja Myanmariin. 16. heinäkuuta 1994 hän sai lisäksi nimityksen apostoliseksi nuntiukseksi Kambodžaan.


title: Luigi Bressan

text: 25. maaliskuuta 1999 Bressan nimitettiin Trenton arkkipiispaksi, ja hänet asetettiin tähän virkaan 30. toukokuuta.


title: Keskihermo

text:
Keskihermo, ("nervus medianus") hermo, joka kulkee olkavaltimoa seuraten kyynärvarteen ja sieltä kämmeneen kulkeva hermo.
Keskihermo hermottaa esim. monia kyynärvarressa sijaitsevia koukistajia ja paria peukalon pikkulihasta.


title: Blocco Studentesco

text: Blocco Studentesco eli BS on italialainen fasistinen vuonna 2006 perustettu valtakunnallinen poliittinen opiskelijajärjestö. Opiskelijablokki on äärioikeistolaisen Casa Poundin nuorisojärjestö. Järjestön puheenjohtaja on Francesco Polacchi.


title: Fleshlight

text: Fleshlight on Steve Shubinin suunnittelema ja Interactive Life Forms (ILF) -nimisen yrityksen pääosin heteroseksuaaleille miehille markkinoima masturbaatioväline. Sen nimi on kontaminaatio englannin kielen sanoista flesh (liha) ja flashlight (taskulamppu). Nimitys johtuu Fleshlightin sisäosan lihamaisesta, siittimen koon mukaan venyvästä materiaalista ja ulkokuoren suurta taskulamppua muistuttavasta muotoilusta. Sisäosia on saatavilla naisen emätintä, peräsuolta ja suuta mallintavina versioina ja kymmenillä erilaisilla sisäpintarakenteilla. Homoseksuaaleille miehille on valmistettu oma Fleshjack-mallistonsa.


title: Fleshlight

text: Fleshlight on maailman myydyin miesten masturbaatioväline. Eri malleja on myyty maailmanlaajuisesti yli seitsemän miljoonaa kappaletta.


title: Racha (elokuva)

text: Racha tai Rachcha () on vuonna 2012 ilmestynyt telugunkielinen elokuva, jonka on ohjannut Sampath Nandi. Pääosia esittävät Ram Charan ja Tamanna Bhatia. Elokuvan on tuottanut R. B. Choudary ja tuontantoyhtiö Mega Super Good Films.


title: Racha (elokuva)

text: Elokuva sai ensi-iltansa 5. huhtikuuta 2012. Sitä näytettiin joissakin teattereissa yli kolme kuukautta, joiden aikana se oli Andhra Pradeshin neljänneksi tuottavin elokuva. Elokuva julkaistiin DVD-formaatissa 18. heinäkuuta 2012.


title: Racha (elokuva)

text: Elokuvan soundtrack julkaistiin 11. maaliskuuta 2012 Hyderabadissa. Sen on säveltänyt Mani Sharma. Kappale ”Vaana Vaana” on uudempi versio Ram Charanin isän Chiranjeevin vuoden 1991 elokuvassa "Gang Leader" käytetystä kappaleesta.


title: The O2 Arena

text: The O2 Arena on Lontoossa sijaitseva monitoimihalli. Hallissa pelattiin kesäolympialaisten 2012 koripallon pudotuspelit. Olympialaisten aikana areena tunnettiin nimellä "North Greenwich Arena". The O2 Arenalla on järjestetty myös UFC -tapahtumia.


title: Scott Koziol

text: Scott Koziol on yhdysvaltalainen basisti. Hän soitti Linkin Park -yhtyeessä bassoa vuosina 1999–2001. Nykyään hänen sijassaan bassoa soittaa Dave Farrell.


title: Scott Koziol

text: Koziol soittaa bassoa yhtyeen ”One Step Closer” -musiikkivideolla. Hän toimi Linkin Parkissa väliaikaisena jäsenenä, ennen kuin Dave Farrell teki paluun yhtyeeseen.


title: H. G. Paloheimo (yritys)

text: H. G. Paloheimo Oy on suomalainen sijoitusyhtiö. Sen juuret ulottuvat vuoteen 1889, jolloin nuori pappi H. G. Paloheimo osti Santamäen tilan Lopen Launosen kylästä.


title: H. G. Paloheimo (yritys)

text: Yrityksellä oli useita laitoksia, kuten Santamäen tiilitehdas, kauppapuutarhoja, mylly, Riihimäen asemaravintola, Kormun ja Santamäen tilat Lopella sekä Mattilan tila Riihimäellä.


title: H. G. Paloheimo (yritys)

text: Sen tytäryhtiöitä ovat olleet:


title: H. G. Paloheimo (yritys)

text: Perustaja H. G. Paloheimo oli mukana myös perustettaessa Kajaanin ja Rauman puunjalostusteollisuuksia ja Riihimäen lasiteollisuutta.


title: H. G. Paloheimo (yritys)

text: Yhtiö on edelleen perheyhtiö. Nykyisin yhtiö keskittyy sijoitus- ja kiinteistöliiketoimintaan. H. G. Paloheimo Oy:n pääkonttori on Riihimäellä.


title: Mannerheimin patsas (Seinäjoki)

text: Mannerheimin patsas sijaitsee Seinäjoella Kirkkokadun ja Koulukadun kulmauksessa, Seinäjoen lyseon vieressä. Lauri Leppäsen veistämä patsas paljastettiin ensimmäisenä marsalkka Mannerheimin patsaana Suomessa 4. kesäkuuta 1955. Patsas pystytettiin ensin Seinäjoen Keskustorille ja siirrettiin nykyiselle paikalleen vuonna 1973. Mannerheimin puiston uudistuksessa 2014 veistos sai korkeamman jalustan ja pääsi hieman lähemmäs kadunreunaa (kuvassa patsas on vielä aiemmalla paikallaan).


title: Mannerheimin patsas (Seinäjoki)

text: Patsas on pystytetty sen muistoksi, että Suomen sisällissodan aikana Mannerheim piti päämajaansa paikkakunnista pisimpään Seinäjoella.


title: Monkey Business

text: Monkey Business tarkoittaa seuraavia asioita:


title: Jyväskylän Seudun Palloseura (jääpallo)

text: Jyväskylän Seudun Palloseura (JPS) on jyväskyläläinen jääpalloseura. Seura on perustettu vuonna 1962, ja jääpallotoiminta aloitettiin vuonna 1964. Seura jatkaa jääpallossa Jyväskylän Palloilijoiden (JyP) perinteitä . Ensimmäistä kertaa JPS on pelannut korkeimmalla sarjatasolla kaudella 1981–1982. JPS:n paras sijoitus Bandyliigassa on toinen sija kaudella 2013–2014. Joukkue pelaa kotiottelunsa Viitaniemen tekojääradalla. Naisten jääpallon Suomen mestaruuden JPS on voittanut vuosina 1985, 1989, 1990, 1991 ja 1992 . JPS voitti 10. marraskuuta 2013 ensimmäisen tittelinsä Varkaudessa pelatussa Suomen Cup -turnauksessa, jossa se voitti finaalissa Mikkelin Kampparit 6–1.


title: Jyväskylän Seudun Palloseura (jalkapallo)

text: Jyväskylän Seudun Palloseuran jalkapallojaosto on osa vuonna 1962 perustettua jää- ja jalkapalloseura Jyväskylän Seudun Palloseuraa. Jalkapallossa JPS:n edustusjoukkue pelaa Kolmosessa. JPS pelaa kotiottelunsa Vehkalammen kentällä.


title: Darcy LaPier

text: Darcy Lynn LaPier (s. 9. heinäkuuta 1965) on yhdysvaltalainen näyttelijä ja malli. Hän on ollut vaikutusvaltaisten miesten kanssa naimisissa. Ensimmäinen heistä oli Hawaiian Tropic -aurinkovoideyhtiön perustaja Ron Rice, jonka kanssa LaPier oli naimisissa vuosina 1991–1993. Heillä on yhteinen lapsi nimeltä Sterling (s. 1990). Helmikuussa 1994 LaPier meni näyttelijä Jean-Claude Van Dammen kanssa naimisiin Bangkokissa. Hän erosi Van Dammesta marraskuussa 1997 ja meni naimisiin vuonna 1999 Herblife-yhtiön perustajan Mark R. Hughesin kanssa, joka kuoli yllättäen heti seuraavana vuonna.


title: Darcy LaPier

text: LaPier osallistui teini-ikäisenä kauneuskilpailuihin, kuten Miss Hawaiian Tropic, jossa hän tapasi tulevan aviomiehensä Ron Ricen.


title: Darcy LaPier

text: Näyttelijänä LaPier teki uransa aikana lähinnä pieniä rooleja elokuvissa, kuten "Double Trouble", "Street Fighter" ja "".


title: SuperEnalotto

text: SuperEnalotto on Italiassa 3. joulukuuta 1997 lähtien pelattu lotto. Arvonta järjestetään tiistaisin, torstaisin ja lauantaisin klo 20:00 paikallista aikaa. Jättipotit ovat maailman suurimmat, ja todennäköisyydet voittaa ovat maailman pienimmät.


title: Luettelo New York Knicksissä pelanneista koripalloilijoista

text: Tämä on luettelo New York Knicksissä pelanneista koripalloilijoista.


title: Kurkumiini

text: Kurkumiini eli diferoyylimetaani on maustekurkuman ("Curcuma longa") juurista uutettavaa ainetta, jota käytetään elintarvikkeissa väriaineena. Kurkumiinin E-koodi on E 100.


title: Kurkumiini

text: Kurkumiinin on eräässä tutkimuksessa todettu säännöllisesti nautittuna estävän diabeteksen puhkeamisen.


title: Kurkumiini

text: Kurkumiinin uuttamisessa saa käyttää ainoastaan seuraavia liuottimia: etyyliasetaatti, asetoni, hiilidioksidi, dikloorimetaani, n-butanoli, metanoli, etanoli, heksaani, 2-propanoli.


title: Kurkumiini

text: Kurkumiinin kemiallinen kaava on CHO, moolimassa 368,38 g/mol ja CAS-numero 458-37-7. Yhdiste kuuluu kurkuminoidien aineryhmään, johon kuuluu myös demetoksikurkumiini CHO ja bisdemetoksikurkumiini CHO.


title: Stefanos Hirvonen

text:
Stefanos Hirvonen (s. 26. joulukuuta 1961) on
suomalainen kitaristi joka aloitti kitaransoiton vuonna 1975.
Hirvonen on vaikuttanut seuraavissa yhtyeissä:Hirvonen osallistui "Talent"-ohjelmaan vuonna 2011.


title: Stefanos Hirvonen

text:
Nykyään Hirvonen tekee duokeikkoja Katri Somerjoen kanssa. Keikoilla Katri
ja Stefanos esittävät tekemäänsä folkmusiikkia.


title: Vinny Testaverde

text: Vincent Frank "Vinny" Testaverde (s. 13. marraskuuta 1963, Brooklyn, New York) on yhdysvaltalainen entinen amerikkalaisen jalkapallon pelaaja, pelipaikaltaan pelinrakentaja. Ammattilaisurallaan Testaverde edusti urallaan seitsemää eri seuraa, ja hänet valittiin kahdesti NFL:n tähdistöotteluun Pro Bowliin.


title: Vinny Testaverde

text: Testaverde on NFL:n varaustilaisuuden ensimmäinen varaus vuodelta 1987.


title: Vinny Testaverde

text: Miamin yliopiston joukkueessa yliopistojalkapalloa pelannut Testaverde voitti viimeisellä yliopistokaudellaan parhaalle yliopistopelaajalle jaettavan Heisman Trophyn. Tampa Bay Buccaneers varasi hänet seuraavan kevään varaustilaisuuden ykkösenä.


title: Vinny Testaverde

text: Testaverde pelasi 21 kautta kestäneellä urallaan yhteensä seitsemässä eri NFL-seurassa. Hän lopetti uransa Carolina Panthersin riveissä vasta 44-vuotiaana, jolloin hän oli NFL-historian toiseksi vanhin ottelun aloittanut pelinrakentaja.


title: Kuulapuut

text: Kuulapuut ("Couroupita") on kukkivien kasvien suku huppukukkakasvien heimossa. Kaikki suvun kolme lajia ovat Väli- ja Etelä-Amerikan trooppisten sademetsäalueiden puita.


title: Kuulapuut

text: Kuulapuut ovat trooppisen sademetsän latvuskerroksen puita. Puiden lehdet ovat soikeita, ehytlaitaisia ja sijaitsevat versojen päädyissä 7–40 ryhmissä säteittäin. Kukinnot kasvavat yleensä rungossa, joskus myös suurissa vanhoissa oksissa. Kukinnot ovat terttuja. Kukat ovat tsygomorfisia, ja niissä on 6 terälehteä ja 6 verholehteä. Hedelmä on pyöreä ja kovakuorinen marja. Se on kypsyessään aukeamaton, mutta kuori saattaa haljeta hedelmän pudotessa kypsänä maahan. Hedelmässä on lukuisia yleensä 10–15 millimetriä pitkiä siemeniä. Hedelmän sisäosa muodostuu kuudesta lohkosta.


title: Kuulapuut

text: Kuulapuut kasvavat luonnonvaraisena Väli-Amerikasta El Salvadorista Etelä-Amerikkaan Amazonin alueelle. Ne ovat alankojen trooppisten sademetsien puita.


title: Kuulapuut

text: Kuulapuita tunnetaan kolme yleisesti hyväksyttyä lajia.


title: 2012: Olympiaseikkailu

text: 2012: Olympiaseikkailu () on BBC:n tuottama brittiläinen pseudodokumenttisarja, joka kertoo Lontoon vuoden 2012 olympialaisten järjestäjistä. Sarjan on ohjannut ja käsikirjoittanut John Morton ja siinä näyttelivät muun muassa Hugh Bonneville, Jessica Hynes ja Amelia Bullmore.


title: Stearidonihappo

text: Stearidonihappo (SDA, 18:4n-3) on tyydyttymätön omega-3-rasvahappo. Yhdistettä biosyntetisoidaan alfalinoleenihaposta delta-6-desaturaasi-entsyymin avulla. Yhdistettä esiintyy hampunsiementen öljyssä, mustaherukansiementen öljyssä, peltorusojuurensiementen öljyssä, piiankielensiementen öljyssä sekä Spirulina-syanobakteereissa.


Yhdysvaltain naisten maahockeymaajoukkue edustaa Yhdysvaltoja naisten maahockeyn maaotteluissa. Yhdysvaltain paras saavutus on olympialaisten pronssimitali vuodelta 1984. Kansainvälisen lajiliiton rankingissa Yhdysvallat on sijalla seitsemän (huhtikuu 2018). Yhdysvaltain naisten maajoukkueen ensimmäisen kansainvälinen turnaus oli Naisten maahockeyliiton (IFWHA) turnaus vuonna 1975 Skotlannissa.


title: Yhdysvaltain naisten maahockeymaajoukkue

text: Yhdysvallat ei osallistunut naisten maahockeyn ensimmäiseen olympiaturnaukseen vuonna 1980, koska valtio boikotoi kisoja. Vuoden 1984 kisoihin Yhdysvallat sai osallistua kisaisäntänä, joissa Yhdysvallat voitti pronssia. Yhdysvallat osallistui myös vuoden 1988 turnaukseen, ollen sen viimeinen. Vuoden 1992 kisoihin Yhdysvallat ei selvinnyt, mutta oli mukana vuonna 1996, jälleen kisaisäntänä. Yhdysvallat oli turnauksen viides. Yhdysvallat ei selvinnyt myöskään vuosien 2000 ja 2004 kisoihin. Vuonna 2000 Yhdysvallat hävisi ratkaisevan karsintaottelun Kiinalle 2–0, vuonna 2004 Etelä-Korealle 4–0. Vuoden 2008 turnaukseen Yhdysvallat pääsi voitettuaan karsintalohkonsa. Itse kisoissa Yhdysvallat jäi kahdeksaksi. Pan-Amerikan kisojen voiton myötä Yhdysvallat pääsi vuoden 2012 olympiaturnaukseen. Olympiturnauksessa Yhdysvallat jäi kuitenkin viimeiseksi. Yhdysvallat onnistui voittamaan alkulohkossaan vain Argentiinan.


text: Maahockeyn maailmanmestaruuskilpailuissa Yhdysvallat on pelannut seitsemän kertaa, sijoittuen parhaimmillaan kolmanneksi vuonna 1994. Yhdysvallat osallistui kaikkiin MM-kilpailuihin vuosina 1983–2006, mutta jäi ulos vuoden 2010 kisoista hävittyään ratkaisevan karsintaottelun Etelä-Korealle.


text: Pan-Amerikan kisoissa naisten maahockey on ollut vuodesta 1987. Yhdysvallat on ollut mitaleilla kaikissa seitsemässä turnauksessa. Sijoitus on aina ollut toinen, kahta poikkeusta lukuun ottamatta: pronssia vuonna 1991 ja kultaa vuonna 2011. Vuosi 2011 on ollut ainoa kerta, kun Argentiina ei ole voittanut turnausta. Vuonna 1991 Argentiinan ja Yhdysvaltojen väliin hopealle tuli Kanada. Kolme kertaa järjestetyn Pan-Amerikan cupin jokaisessa turnauksessa Yhdysvallat on hävinnyt loppuottelun Argentiinalle.


title: Budapestin metron linja 1

text: Budapestin metron linja 1 (virallisesti Millenniumi Földalatti Vasút, myös M1) on vuonna 1896 avattu Budapestin metron vanhin linja. Se on maailman toiseksi vanhin maanalainen rautatie Lontoon metron Metropolitan Linen jälkeen. Vuonna 2002 linja lisättiin Unescon maailmanperintökohteiden luetteloon.


title: Budapestin metron linja 1

text: Linja koostuu 11 asemasta, jotka ovat kaikki maanalaisia. Deák Ferenc térin asemalta on vaihtoyhteys metrolinjoille 2 ja 3.


title: Pop-Tarts

text: Pop-Tarts on kokoelma Kelloggin valmistamia suorakulmaisia esikypsennettyjä leivänpaahdinleivonnaisia. Pop-Tartseissa on sokerinen täyte kahdella ohuella leivonnaiskuorella. Jotkut vaihtoehdoista ovat glaseerattuja. Vaikka niitä myydään esikypsennettyinä, ne on suunniteltu lämmitettäviksi paahtimessa tai mikroaaltouunissa. Pop-Tartsit eivät tarvitse kylmää säilytystilaa pysyäkseen syömiskelpoisina. Pop-Tarts sekä esiteltiin että otettiin myyntiin vuonna 1964.


title: Pop-Tarts

text: Pop-Tartsit ovat Kelloggin suosituin brändi Yhdysvalloissa. Niitä myydään lähinnä vain Yhdysvalloissa, mutta myös Kanadasta, Suomesta, Ruotsista, Iso-Britanniasta ja Irlannista löytyy niitä myyviä myymälöitä. Pop-Tartseja myytiin myös Australiassa vuoteen 2005 asti, jolloin niiden myyminen siellä kuitenkin lopetettiin.


title: Pop-Tarts

text: Pop-Tartsit muistuttavat ulkonäöltään Toaster Strudelseja, mutta ne ovat ohuempia eivätkä vaadi jääkaappisäilytystä.


title: Pop-Tarts

text: Pop-Tartseja on 29 eri makuvaihtoehtoa.


title: Janos Uotila

text: Janos Uotila (s. Espoo 1976) on golfin pituuslyönti ja trick shot -ammattilainen. Janoksella on lukuisia Suomenmestaruuksia, Euroopan kiertueen voitto, Skotlannin mestaruus ja MM-kilpailujen 12. sija joka on kaikkien aikojen paras Suomalaissijoitus pituuslyönnin MM-kilpailuissa. Janos on pelannut golfia neljävuotiaasta asti ja löi jo 12-vuotiaana 274 metriä Hartolan golfkentällä.


title: Janos Uotila

text: Janoksen aikaisemmat urheilulajit on uinti, jossa kilpatasolla kymmenen vuotta. Jalkapallo, jossa Janos oli Mukana voittamassa Dana Cup -turnausta, sekä baseball jossa Janos oli mukana voittamassa Suomenmestaruuden ja edusti Suomea maajoukkueessa kolme vuotta. Lisäksi Janos on harrastanut kamppailulajeista mm. nyrkkeilyä, muay thai:ta (Thai Boxing) sekä vapaapainia. Janoksen Long Drive -kilpailuennätys on 416m. Muita ennätyksiä: golfpallon lähtönopeus 211mph, polviltaan lyönti 320m, yhdenkäden lyönti 275m ja löylykauhamailalla 276m.


title: Australian maahockeymaajoukkue

text: Australian maahockeymaajoukkue edustaa Australiaa maahockeyn maaotteluissa. Australian paras saavutus on olympialaisten kultamitali vuodelta 2004. Kansainvälisen lajiliiton rankingissa Australia on sijalla yksi (marraskuu 2011).


title: Australian maahockeymaajoukkue

text: Australia osallistui maahockeyn olympiaturnaukseen ensi kerran vuonna 1956, kun olympialaiset järjesttiin Australian Melbournessa. Australia joutui odottamaan menestystä kuitenkin vuoden 1964 kisoihin asti. Australia oli alkulohkonsa toinen, mutta hävisi välierissä Intialle. Ensimmäisen maahockeyn olympiamitalin Australia otti kuitenkin voittamalla pronssiottelussa Espanjan. Menestys jatkui vuoden 1968 kisoissa, kun Australia eteni loppuotteluun Pakistania vastaan. Australian ensimmäinen olympiatason loppuottelu päättyi kuitenkin Pakistanin hyväksi.


title: Australian maahockeymaajoukkue

text: Länsi-Saksan olympialaiset vuonna 1972 olivat Australian mitaliputkelle välivuosi, mutta vuoden 1976 kisoissa Australia oli jälleen hopealla. Australia oli voittanut välierissä Pakistanin, mutta loppuottelussa Uusi-Seelanti oli parempi.


title: Australian maahockeymaajoukkue

text: Australia osallistui boikottiin vuoden 1980 kisoissa, johtuen Neuvostoliiton osallistumisesta Afganistanin sotaan. Sekä 1984 että 1988 Australia hävisi pronssiottelut, jääden neljänneksi. Ensin Yhdistynyt kuningaskunta oli parempi, neljä vuotta myöhemmin Alankomaat.


title: Australian maahockeymaajoukkue

text: Vuoden 1992 turnauksesta alkoi Australian tähänkin asti kestänyt mitaliputki. Kyseisen vuoden turnauksessa voitti lohkonsa, mutta hävisi loppuottelun Saksalle. Seuraavat kisat vuonna 1996 päättyivät pronssimitaliin. Välierissä Australia hävisi Espanjalle, mutta pronssiottelussa Australia voitti Saksan. Vuonna 2000, kotikisoissaan, Australia voitti alkulohkonsa häviämättä otteluakaan. Välierissä Alankomaat oli parempi lopulta rangaistuslaukauskilpailussa. Pronssiottelussa Australia voitti Pakistanin. Kauan haettu kultamitali tuli lopulta vuoden 2004 turnauksesta. Australia jäi oman lohkonsa toiseksi, mutta välierissä se voitti Espanjan. Loppuottelussa vastaan asettui Alankomaat, jolle Australia oli hävinnyt alkulohkossa. Australia kuitenkin voitti historiansa neljännen maahockeyn olympialoppuottelun, ottaen ensimmäisen kultamitalinsa. Seuraavissa kisoissa vuonna 2008 Australia jäi alkulohkon toiseksi häviämättä otteluakaan. Välierässä Espanja on parempi, mutta pronssiottelussa Australia voittaa Alankomaat. Mitaliputki jatkui vuoden 2012 turnauksessa, kun Australia otti historiansa kuudennen pronssimitalin voitettuaan pronssiottelussa Iso-Britannian.


title: Australian maahockeymaajoukkue

text: Australian miesten maahockeymaajoukkue on ainoa australialainen maajoukkue, joka on voittanut mitalin jokaisissa olympialaisissa vuosien 1996–2012 välillä. Se on lisäksi ollut aina neljään parhaan joukossa vuoden 1980 olympialaisista lähtien, mikä tekee siitä varmimman suorittajan australialaisista maajoukkueista. Australian joukkue on lisäksi viimeisen 30 vuoden ajan ollut aina maailmanrankingin neljän parhaan joukossa.


title: Australian maahockeymaajoukkue

text: Maahockeyn maailmanmestaruuskilpailuissa Australia on ollut neljän parhaimman joukossa vuoden 1978 kisoista lähtien. Maailmanmestaruuden Australia on voittanut vuosina 1986 sekä 2010. Hopeamitaleja on kaksi ja pronssimitaleja neljä. Vuoden 1986 loppuottelussa Australia voitti Englannin, vuonna 2010 hopealle jäi Saksa. Australia on isännöinnyt MM-kisoja vuonna 1994.


title: Australian maahockeymaajoukkue

text: Kansainyhteisön kisoissa maahockey on ollut vuodesta 1998. Australia on voittanut kaikki neljä turnausta, loppuotteluissa on kaatunut Malesia, Uusi-Seelanti, Pakistan sekä Intia. Australia on hävinnyt ainoastaan yhden ottelun Kansainyhteisön kisoissa: vuonna 1998 alkulohkossa Etelä-Afrikalle.


title: Australian maahockeymaajoukkue

text: Oseanian maahockey cup järjestetään kahden vuoden välein. Ensimmäinen turnaus pelattiin vuonna 1999 ja Australia on voittanut kaikki seitsemän järjestettyä turnausta. Uusi-Seelanti on aina ollut cupin toinen joukkue: poikkeuksena vuodet 2005 (mukana myös Fidži), 2007 (Papua-Uusi-Guinea) ja 2009 (Samoa).


title: Matt Grevers

text: Matthew "Matt" Grevers (s. 26. maaliskuuta 1985 Lake Forest, Illinois) on yhdysvaltalainen uimari. Hän on olympiavoittaja ja maailmanmestari. Hän on pituudeltaan 203 cm.


title: Matt Grevers

text: Grevers saavutti Izmirin universiadeissa 2005 hopeaa 100 metrin selkäuinnissa ja 4 × 100 metrin sekauintiviestissä sekä pronssia 50 metrin selkäuinnissa ja 4 × 100 metrin vapaauinnissa. Shanghain lyhyen radan MM-kilpailuissa 2006 hän sai pronssia 4 × 100 metrin vapaauintiviestissä. Hän ui lisäksi alkuerissä Yhdysvaltojen 4 × 100 metrin sekauintiviestijoukkueessa, joka sai lopulta hopeaa. Bangkokin universiadeissa 2007 hän sai kultaa 4 × 100 metrin vapaauintiviestissä ja hopeaa 4 × 100 metrin sekauinnissa.


title: Matt Grevers

text: Grevers sai Pekingin olympialaisissa 2008 hopeaa 100 metrin selkäuinnissa ajalla 53,11. Hän ui lisäksi alkuerissä Yhdysvaltojen 4 × 100 metrin vapaa- ja sekauintiviestijoukkueissa, jotka voittivat lopulta kultaa. Rooman MM-kilpailuissa 2009 hän ui Yhdysvaltojen voittoisissa viestijoukkueissa 4 × 100 metrin vapaauinnin loppukilpailussa ja 4 × 100 metrin sekauinnin alkuerissä. Lisäksi hän oli seitsemäs 100 metrin selkäuinnissa.


title: Matt Grevers

text: Grevers voitti Lontoon olympialaisissa 2012 kultaa 100 metrin selkäuinnissa olympiaennätysajalla 52,16 ja 4 × 100 metrin sekauintiviestissä. Lisäksi hän ui alkuerissä 4 × 100 metrin vapaauintiviestissä, jossa Yhdysvallat sai hopeaa. Saman vuoden Istanbulin lyhyen radan MM-kilpailuissa hän saavutti kultaa 100 metrin selkäuinnissa ajalla 49,89 sekä 4 × 100 metrin vapaa- ja sekauintiviesteissä. Lisäksi hän sai hopeaa 50 metrin selkäuinnissa ajalla 23,17.


title: Matt Grevers

text: Barcelonan MM-kilpailuissa 2013 Grevers voitti kultaa 100 metrin selkäuinnissa ajalla 52,93 ja hopeaa 50 metrin selkäuinnissa. Gold Coastin Tyynenmeren-mestaruuskilpailuissa 2014 hän saavutti kultaa 4 × 100 metrin sekauintiviestissä ja hopeaa 100 metrin selkäuinnissa. Saman vuoden Dohan lyhyen radan MM-kilpailuissa hän voitti kultaa 4 × 50 metrin vapaauinnin sekaviestissä. Hopeaa hän sai 4 × 100 metrin sekauintiviestissä sekä 4 × 50 metrin vapaauintiviestissä, jonka alkuerissä hän ui. Pronssia hän sai 100 metrin selkäuinnissa, 4 × 100 metrin vapaauintiviestissä sekä 4 × 50 metrin sekauintiviestissä, jonka alkuerissä hän ui.


title: Matt Grevers

text: Grevers saavutti Kazanin MM-kilpailuissa 2015 hopeaa 50 metrin selkäuinnissa ja pronssia 100 metrin selkäuinnissa. Lisäksi hän ui alkuerissä 4 × 100 metrin sekauintiviestissä, jonka Yhdysvallat lopulta voitti. Budapestissa 2017 hän voitti maailmanmestaruuden 4 × 100 metrin miesten ja sekajoukkueiden sekauintiviesteissä. Lisäksi hän sai hopeaa 100 metrin ja pronssia 50 metrin selkäuinnissa.


title: Scylla (purjevene)

text: Scylla on luvialaisen Björn "Nalle" Nybergin vuonna 1966 suunnittelema Colin Archer -luotsikutteri ja Laurin Koster-tyyppinen Double Ender puupurjevenetyyppi. Se on valmistettu esikuvistaan poiketen kevyemmin länsirannikon perinteisellä limilautatekniikalla painokaarin. Yleisin rungon materiaali on pohjolan tiheäsyinen mänty, Kannet ovat yleensä tiikkiä ja ruffi ja sisustus mahonkia. Scyllien runkoja on tehty myös irokosta, lehtikuusesta ja mahongista. Scyllille tunnusomaista on maltillinen rikaus ja matala mutta leveä kutteririki. Useimissa Scyllissa on puksprööti eli keulapuomi ja silloin keulan purjevarustuksena ovat genoa ja kutterifokka, joita voi käyttää yhdessä tai erikseen kelistä ja tuulen voimakkuudesta riippuen. Nallen lähtökohta Scyllan suunnittelussa oli tehdä edullinen, merikelpoinen, turvallinen ja perinteikäs puupurjevene, joka pohjaa osaltaan myös talonpoikais- ja saaristolaisveneisiin.


title: Scylla (purjevene)

text: Scyllia on neljää eri kokoluokkaa. PikkuScylla on runkopituudeltaan 8.0 m, Keskikokoinen 8,60 m, Iso 9,60 m ja SuurScylla 10,60. Kokonaismitaltaan SuurScylla on pukspröötin ja peräsimen kanssa 12,60 m. Scyllia on tehty kaiken kaikkiaan 77 kappaletta. PikkuScyllia on veistetty 29 kappletta. Keskikoista Scyllaa on tehty 14 yksilöä. Isoa Scyllaa on eniten eli 30 venettä ja SuurScyllaa on ehditty veistää 4 venettä. Scyllat ovat kaikki valmistettu yksilöllisiksi tilaajan toivomusten mukaan. Neljän peruskokoluokan lisäksi löytyy erilaisia variaatioita: 50 cm venytetty keskikokoinen (Solea) ja 30 cm venytetty Iso (Pegasos) ym.


title: Scylla (purjevene)

text:
Erilaisia rikausvaihtoehtojakin löytyy lukuisia. Yleisin rikaus on Kutteritakila ja perinteinen Bermudatakila. Kaksi Scyllaa on rikattu kahvelitakilaiseksi, mutta se melko työläs takilatyyppi käytössä. Pikku ja keskikokoisia Scyllia on pukspröötillä ja ilman. Isoissa on aina puksprööti. IsonScyllan rikivariaatioita on kutterin staagin kiinnitykohdassa. Se voi sijaita pollarin takana tai steevissä. Kaikki nämä ovat purjehdusominaisuuksiltaan ja rikin teholtaan hieman erilaisia. Nallen ja monen muun mielestä keskikikokoisen runko (kuten Nallen oma Pilgrim) on onnistunein. Se on nähty monissa Scylla-kisoissakin, että keskikokoisella pärjää hyvin. Scylla on suunnittelijansa periaatteiden mukaisesti pitkäkölinen (mutta ketterä sellainen verrattuna esim Colin Archeriin) ja alirikattu ja matala mastoltaan. Tämä on perhe- ja matkapurressa hyvä ominaisuus, ei tarvitse heti miettiä reivaamista vaikka tuuli nousee yli 10 m/s. Suunnittelija ja veistäjä Nalle asui avomeren reunalla Luvialla ja avomerellä tuulee vapaammin kuin saariston suojassa, joten purjeala
on erityisesti suhteutettu avomeriolosuhteisiin. Kevyissä tuulissa Scylla kuitenkin kärsii alirikauksestaan, monet Scyllien omistajat ovatkin teettäneet 150% Genuoita kevyisiin tuuliin ja niillä onkin pärjätty kevyentuulen kisoissa hyvin (Penelope). Kuten kaikilla pitkäkölisillä Scyllankin nousukyky kryssillä on huonompi kuin eväkölisillä nykyaikaisilla veneillä. Helppokäyttöinen rullagenoa ei tietenkään auta nousukulmassa, päinvastoin. Scylla on kuitenkin täysverinen purjevene eikä moottoripurjehtija, joksi jotkut sitä erheellisesti kutsuvat.
Scyllien kannen suunnittelussa on myös paljon eroja tilaajiensa toiveiden mukaan. Löytyy lyhyttä ja pitkää ruffia. Muutamassa on perähytti ja/tai ohjailuhytti. Lyhytruffisessa on yleensä salongissa skylet ja keulakajuutan lukkutalli on korotettu. Valtaosassa Scyllia on perinteinen pinnaohjaus, mutta muutamassa on hydraulinen ruoriohjaus.


title: Scylla (purjevene)

text:
Suurin osa Scyllista on rakennettu Sådön veistämöllä Luvian Niemenkylässä, mutta pidemmän aikaa Nallen kanssakin veneitä rakentanut Ismo Lilja rakensi useita Scyllia omassa veistämössään Luvian Kirkonkylän entisessä sahakiinteistössä. Liljan veistämö lopetti toimintansa veistäjän sairauden vuoksi.
Veneveistämö Sådö toimii edelleen edesmenneen Björn "Nalle" Nybergin pojan Jan-Erik "Janne" Nybergin voimin. Viime aikoina veistämö on keskittynyt vanhempien Scyllien kunnostamiseen ja restaurointiin.


title: Scylla (purjevene)

text: Valtaosa Scylla-veneilijöistä on Suomen Scyllapurjehtijat ry:n jäseniä. Yhdistyksen toimintaperiaate on edistää Scylla-purjehdusta, jakaa Scyllatietoutta ja edesauttaa Scyllaveneiden hoitoa ja kunnostusta. Yhdistyksen toiminta keskittyy vuosijulkaisun toimittamiseen ja Scylla Vuositapaamisen järjestelyyn. Vuonna 2012 kahdeskymmeneskahdeksas Vuositapaaminen järjestettiin Kustavissa Vuosnaisten Meriasemalla. Tilaisuus on kaksipäiväinen ja perjantaina on yhdistyksen vuosikokous ja lauantaina Scylla "MM"-kisapurjehdus ja palkintojenjakogaala. Yleensä joka toinen vuosi Vuositapaaminen järjestetään Uudessakaupungissa yhteistyössä Uudenkaupungin Pursiseuran kanssa. Scylla yhdistys ylläpitää myös Scylla alusrekisteriä.


title: Scylla (purjevene)

text: Tunnetuin Scylla on IsoScylla Myrskylintu (järjestysnumeroltaan 44), jonka Nalle ja Ismo rakensivat vuonna 1983 elokuvaohjaaja ja kirjailija Pekka Parikalle . Pekka Parikka kirjoitti Myrskylinnun rakentamisesta juttusarjan Venelehteen ja se julkaistiin myös kirjana "Myrskylinty nousee siivilleen". Parikan seikkaperäinen ja intohimoinen teksti puuveneen rakentamisesta nosti Scyllan ja puuveneet yleensä uuteen suosioon. Pekka Parikka oli myös Suomen Scyllapurjehtijar ry:n perustajajäseniä.


title: Mexikói útin metroasema

text: Mexikói út on Budapestin metron linjan 1 pohjoinen pääteasema Zuglón alueella Pestin puolella Unkarin pääkaupungissa Budapestissa. Asema on avattu vuonna 1973, jolloin linjan 1 laajennus Kaupunginpuiston suunnasta valmistui.


title: Farmos

text: Farmos Oy oli suomalainen kemian teollisuuden yritys, joka tuotti ja markkinoi pesu-, puhdistus- ja hygieniatuotteita sekä teollisuuskemikaaleja. Yhtiö perustettiin vuonna 1953. Sen tehtaat ovat Turun Kärsämäessä tiloissa, joissa toimi Oy Tolfan Ab:n pommitehdas sotavuosina 1939–1945 ja metallipaja 1945–1950. Yrityksellä on tytäryhtiöt Venäjällä, Virossa, Latviassa ja Liettuassa. Tunnettuja Farmoksen tuotemerkkejä ovat Serto, Erisan, Linna ja Erioil.


title: Farmos

text: Farmos aloitti toimintansa nimellä Lääke Oy vuonna 1946. Vuonna 1958 sen nimeksi tuli Farmos. Se toimi myös lääketeollisuudessa.


title: Farmos

text:
Farmos teki yrityskauppojen kautta ison kierroksen suomalaisessa kemianteollisuudessa kahdenkymmenen vuoden aikana. Ennen vuotta 1987 yhtiöllä oli yli 6 000 osakkeenomistajaa, joista monet olivat yhteyksissä Osuuspankkeihin. 1980-luvun lopulla Orion Oy osti suuren osan Farmoksen osakkeista. Farmoksen kulutustavarat-yksikkö liitettiin Noiro Oy:öön vuonna 1991. Samoihin aikoihin Cultor osti Farmoksen
maatalousryhmän. Sijoitusyhtiö Capman osti Noiron ja sen mukana Farmoksen Orionilta vuonna 2003, ja muutti sen nimeksi Lumene Oy. Farmos irtaantui Lumenesta vuonna 2008. Tuolloin sen pääomistajiksi tulivat Capmanin ja Langholm Capital LLP:n hallinnoimat rahastot, jotka myös jatkoivat Lumenen pääomistajina.


title: Farmos

text: KiiltoClean osti lokakuussa 2010 CapMan Oyj:ltä Farmos Oy:n koko osakekannan, ja seuraavan talven aikana Farmoksen toiminnot yhdistettiin KiiltoCleaniin.


title: Farmos

text: Konsernin pääjohtaja oli Teppo Korte 1964–1983. Sten-Olof Hansén oli toimitusjohtaja ja pääjohtaja 1984-1990.


title: Etelä-Afrikan maahockeymaajoukkue

text: Etelä-Afrikan maahockeymaajoukkue edustaa Etelä-Afrikkaa maahockeyn maaotteluissa. Etelä-Afrikan paras saavutus on Kansainyhteisön kisojen neljäs sija vuodelta 2002, kaksi mestaruutta Afrikan kisoista sekä viisi Afrikan mestaruutta. Kansainvälisen lajiliiton rankingissa Etelä-Afrikka on sijalla 12 (marraskuu 2011).


title: Etelä-Afrikan maahockeymaajoukkue

text: Etelä-Afrikka on osallistunut maahockey olympiaturnaukseen kolmesti. Ensimmäisessä olympiaturnauksessa vuonna 1996 Etelä-Afrikka oli kymmenes, taakse jäivät ainoastaan Malesia ja Yhdysvallat. Turnauksen ainoan voiton Etelä-Afrikka ottikin Yhdysvalloista.


title: Etelä-Afrikan maahockeymaajoukkue

text: Etelä-Afrikka oli olympialaisissa seuraavan kerran vuonna 2004, jolloin sijoitus oli myös kymmenes. Tällä kertaa huonompia olivat vain Argentiina sekä Egypti. Etelä-Afrikka voitti turnauksessa kaksi ottelua, eli molemmat edellä mainitut joukkueet.


title: Etelä-Afrikan maahockeymaajoukkue

text: Pekingin olympialaisissa vuonna 2008 Etelä-Afrikka oli turnauksen viimeinen, eli kahdestoista. Se hävisi kaikki pelaamansa seitsemän ottelua, onnistuen tekemään vain seitsemän maalia. Lontoon olympialaisissa vuonna 2012 Etelä-Afrikka oli turnauksen yhdestoista, taakse jäi vain Intia.


title: Etelä-Afrikan maahockeymaajoukkue

text: Maailmanmestaruuskilpailuissa Etelä-Afrikka on pelannut neljästi, vuosina 1994, 2002, 2006 ja 2010. Vuoden 1994 turnauksen alkulohkossa Etelä-Afrikka pelasi peräti neljä tasapeliä viidestä ottelusta. Ollen lohkonsa viides, Etelä-Afrikka kohtasi ensin Valko-Venäjän. Voitettuaan sen ottelun, Etelä-Afrikan vastustajaksi sijoitusottelussa tuli Espanja, joka voitti ottelun. Etelä-Afrikka oli näin turnauksen kymmenes. Seuraavan kerran Etelä-Afrikka pelasi MM-kisoissa vuonna 2002. Alkulohkossa se onnistui voittamaan vain Belgian, mutta sijoitusotteluissa Belgian lisäksi Etelä-Afrikka onnistui voittamaan Kuuban, ollen näin turnauksessa sijalla kolmetoista. Seuraavissa MM-kisoissa vuonna 2006 Etelä-Afrikka jäi voitoitta, pelatan alkulohkossa kaksi tasapeliä. Etelä-Afrikka oli turnauksen viimeinen eli kahdestoista. Vuoden 2010 MM-kisoissa Etelä-Afrikka oli turnauksen kymmenes, taakse jäivät Kanada ja Pakistan. Etelä-Afrikka voitti turnauksessa vain Pakistanin.


title: Etelä-Afrikan maahockeymaajoukkue

text: Kansainyhteisön kisoissa maahockey on ollut vuodesta 1998. Etelä-Afrikan paras saavutus on neljäs sija vuoden 2002 kisoista. Etelä-Afrikka on lisäksi ainoa joukkue, joka on pystynyt Kansainyhteisön kisoissa voittamaan Australian. Vuoden 2002 kisojen pronssiottelussa Etelä-Afrikka hävisi Pakistanille.


title: Etelä-Afrikan maahockeymaajoukkue

text: Afrikan kisoissa maahockeyta pelattiin viidessä turnauksessa vuosina 1987–2003. Etelä-Afrikka voitti turnauksen kahdesti, vuosina 1995 ja 1999. Näiden kahden vuoden lisäksi Etelä-Afrikka oli mukana myös vuonna 2003, jolloin se jäi hopealle Egyptin jälkeen. Koska maahockey ei ollut mukana Afrikan kisoissa vuosina 2007 ja 2011, järjestettiin erilliset olympiakarsinnat. Etelä-Afrikka on voittanut molemmat turnaukset.


title: Etelä-Afrikan maahockeymaajoukkue

text: Maahockey Afrikan-mestaruuskilpailut on pelattu vuodesta 1974. Etelä-Afrikka osallistui turnaukseen ensi kertaa vuonna 1993, josta lähtien se on myös voittanut turnauksen. Etelä-Afrikalla on yhteensä viisi Afrikan mestaruutta. Etelä-Afrikan Pretoria on isännöinnyt kisoja vuosina 1996 ja 2005.


title: Shabiha

text: Shabiha (myös "Shabbiha", "Sahiba" jne) (, johdannainen haamua tarkoittavasta sanasta شبح, yksikkö "šabbih" شبيح) on suurin piirtein "roistoa" tarkoittava arabiankielinen käsite, jolla tarkoitetaan Syyrian kansannousun aikana maan hallinnon puolesta taistelevia puolisotilaallisia joukkoja. Shabihat tunnetaan tekemistään raa'oista kidutuksista, ryöstöistä, tuhopoltoista, raiskauksista, murhista ja joukkomurhista. Vastustajiaan kohtaan äärimmäisen julmat sabihat tukevat lahkonomaisella fanaattisuudella Bašar al-Assadia muun muassa koska pelkäävät kapinallisten luovan tiukan islamilaisen valtion ja/tai kostavan heille. Shabihoista on suurin osa, joskaan ei kaikki, alaviitteja niin kuin Assadkin. Shabihat olivat alkujaan 70-luvun lopun salakuljetusta harjoittaneita rikollisia, mutta keväällä 2011 heihin liittyi monia muita Assadin tukijoita. Syyrian hallitus käytti tietoisesti siviilipukuisia shabihoja mielenoitusten kukistamiseen väkivalloin kevättalvesta 2011 alkaen. Vaikka viranomaiset tukivatkin salassa shabihoja, julkisesti hallitus pysyi shabihasta erillään. Näin hallitus vältti vastuun mielenosoittajien pahoinpitelyistä. Alussa shabihat lähinnä hakkasivat nyrkein ja kepein sekä pidättivät ihmisiä, mutta alkoivat melko pian kiduttaa ja murhata muuttuen kuolemanpartioksi. Shahibat kytketään pahimpiin hallituksen asejoukkojen tekemiin raakuuksiin, kuten Houlan joukkomurhaan. Näin shabihat ovat tehneet opposition vastaista "likaista työtä" Syyriassa. Shahiban motto on "Bashar, älä huoli, sillä sinulla on miehiä jotka juovat verta". Muita Syyrian hallituksen puolesta taistelevia puolisotilaallisia joukkoja ovat Lijanin militiat, Al-Jaysh al-Sha'bi ja Al-Abbasin prikaati.


title: Shabiha

text: Shabiha-joukot nousivat kansainväliseen tietoisuuteen keväällä 2011 kansannousun alussa, kun siviilivaatteisiin pukeutuneet asemiehet alkoivat hyökätä Bašar al-Assadin vastaisiin mielenosoituksiin. Syyrin oppositio ja ihmisoikeusjärjestöt väittävät, että shabiha on hallinnon työkalu. Syyrian kansallinen ihmisoikeusjärjestö on väittänyt, että osa shabiha-taistelijoista on palkkasotilaita.


title: Shabiha

text: Shabiha-joukkoja on kuvailtu "lahkonomaiseksi kansalaismiliisiksi, joka tukee Bashar al-Assadin hallintoa", "pahamaineisiksi alaviittien puolisotilaallisiksi [joukoiksi], joiden syytetään toimivan Assadin hallinnon epävirallisina kätyreinä" ja "Assadin hallintoa lähellä olevista roistoista koostuviksi puolirikollisiksi jengeiksi"." Osan Aleppossa toimivista shabiha-taistelijoista on raportoitu olevan sunneja.


title: Shabiha

text: Arabien ihmisoikeusjärjestön (Arab Organization for Human Rights) mukaan shabiha ei koostu ainoastaan paikallisista rikollisjengeistä, vaan "siviilivaatteisiin pukeutuneista turvallisuusjoukkojen jäsenistä, informanteista tai yksinkertaisesti työttömistä ja köyhistä nuorista".


title: Shabiha

text:
Sahibojen toiminnan motiivi oli Assadin vastustajien kukistaminen. Hallitus piti kaikkia Assadia vastaan kapinoivia terroristeina. Monet Assadia lähellä olevat alaviitit pelkäsivät valtaan ehkä nousevien äärisunnien kostavan
heille tai lievemmässä tapauksessa perustavan tiukan sunnilais-islamilaisen valtion. Sahobojen myös sanottiin puhdistavan etnisesti sunneja alaviittialueilta. Näin alaviiteille syntyisi etnisesti yhtenäisiä, helpommin puolustettavia alueita.


title: Shabiha

text:
Shahiban alkuperä on 1970-luvun lopun Välimeren rantakaupunkien, aluksi Latakian rikollisjengeissä, jotka
salakuljettivat mm tupakkaa Syyriasta Libanoniin ja huumeita Libanonista Syyriaan.
Sahibat toimivat Syyrian silloisen johtajan Fafez al-Assadin veljen Rifaat al-Assadin tuella. Viimeisinä elinvuosinaan Hafez Assad ja myöhemmin hänen poikansa Bashar Assad pidätytti monia johtavia shahiboja, koska hallitus pelkäsi järjestön uhkaavan hallitusta. Shabihan toiminta hiljenkin ainakin hieman. Kun Syyrian levottomuudet sitten alkoivat maaliskuussa 2011, hallitus tarvitsi taas shahiboja. Nyt shahibaan liittyi vapaaehtoisia nuoria miehiä, joista monet olivat köyhiä alaviitteja. Näin rikollisjoukkioista tuli puolisotilaallisia joukkoja. Alussa shahibat purkivät hajottamaan mielenosoituksia lähinnä nyrkein ja kepein, mutta pian sahibat ottivat aseet käyttöön ja tappoivat mieltä osoittavia ihmisiä summamutikassa mm ampumalla siviilejä autoista konekiväärein ja salaa katolta. Kun protestoijat alkoivat käyttää aseita, shahibat hyökkäilivät protestojien kyliin. Hallitus maksoi shabihoille pienehköä palkkaa alkaneessa Syyrian sisällissodassa shahibat toimivat yhteistyössä tasavaltalaiskaartin kanssa ollen mm pahamaineisen 4. divisioonan mukana. Sahibat hyökkäsivät kapinalliskyliin armeijan tekemän helikopteri-, tykistö- jne hyökkäyksen jälkeen.


title: Shabiha

text: Sahiban johtajiksi on väitetty mm Areen al-Assadia. Tästä huolimatta sahiballe ei liene varsinaista johtoa, vaan se koostuu monesta erillisestä joukosta.


title: Shabiha

text: Shahibat toimivat äärimmäisen raa'asti mm puukottivat vangitsemiaan ihmisiä kuoliaiksi. Shahibat kiduttivat ja tappoivat kenet tahansa, myös naiset ja lapset koska tappoivat vastustajiaan perheittäin. He myös ryöstivät omaisuutta. Sahibojen aseina oli mm viidakkoveitsiä, kirveitä ja rynnäkkökivääreitä. Sahibat olivat Houlan ja al Quberin ja Tremsehin tyyppisten myös naisiin ja lapsiin kohdistuneihin joukkomurhien takana.


title: Shabiha

text: Vuoden 2011 arabikansannousujen aikana myös muissa arabimaissa on ollut shabihan kaltaisia joukkioita.


title: Shabiha

text: Egyptissä ja Jemenissä mielenosoittajia vastaan hyökkäileviä joukkioita kutsuttiin roistoja tarkoittavalla synonyymillä "balatija" (egyptiläisellä aksentilla "baltagiya"). Iranin mielenosoitusten aikana mielenosoittajia vastaan kävi puolisotilaallinen basij-miliisi. Nämä kaikki ovat ryhmiä, joilla hallinnot ovat pyrkineet ulkoistamaan mielenosoitusten ja vastarinnan tukahduttamisen erityisesti kansannousujen alkuvaiheessa.


title: Rosalba Forciniti

text: Rosalba Forciniti (s. 13. helmikuuta 1986 Cosenza) on italialainen judoka ja olympiamitalisti. Hän on myös lajin Euroopan-mestari vuoden 2010 joukkuekilpailussa. Samoissa kilpailuissa hän sai hopeaa 52 kg:n painoluokassa.


title: Rosalba Forciniti

text: Forciniti saavutti menestystä nuorten kisoissa. Hän muun muassa voitti kultaa alle 17-vuotiaiden Italian kadettien mestaruuskisoissa, alle 20-vuotiaiden EM-kisoissa vuonna 2003 ja Italian mestaruuden alle 20- ja alle 23-vuotiaiden kisoissa. Aikuisten Italian-mestaruuden hän on voittanut 2004, 2007, 2008 ja 2010.


title: Rosalba Forciniti

text: Vuonna 2012 Forciniti saavutti aluksi hopeaa maailmancupissa ja myöhemmin kesällä pronssia Olympialaisissa.


title: Tomb Raider (vuoden 2013 videopeli)

text: Tomb Raider on Crystal Dynamicsin kehittämä ja Square Enixin julkaisema "Tomb Raider" -pelisarjaan kuuluva toimintaseikkailu- ja tasohyppelypeli. Peli julkaistiin maaliskuussa 2013 Microsoft Windowsille, PlayStation 3:lle ja Xbox 360:lle.


title: Tomb Raider (vuoden 2013 videopeli)

text: Pelistä on julkaistu päivitetty versio Tomb Raider: Definitive Edition PlayStation 4 ja Xbox One -konsoleille.


title: Tomb Raider (vuoden 2013 videopeli)

text: Pelissä on mukana myös kolme pelimuotoa sisältävä moninpeli, jossa pelaajat taistelevat toisiansa vastaan.


title: Tomb Raider (vuoden 2013 videopeli)

text: Lara Croftin ääninäyttelijäksi vaihtui pelin myötä Camilla Luddington, joka korvasi neljässä aiemmassa "Tomb Raider" -pelissä ääninäytelleen Keeley Hawes’n.


title: Tomb Raider (vuoden 2013 videopeli)

text: Vuoden 2013 "Tomb Raider" poikkeaa juonellisesti paljolti edellisistä "Tomb Raider" -peleistä. Peli sijoittuu Lara Croftin nuoruuteen, jolloin Lara on noin 21-vuotias. Lara ajautuu laivan mukana myrskyyn ja haaksirikkoutuu Tyynenmeren saarelle, jossa hän kohtaa lukuisia vaaroja. 12 –15-tuntisen kampanjan lisäksi pelaaja voi suorittaa lukuisia sivutehtäviä ja avoimen pelimaailman mukaisesti tutkia saarta.


title: Tomb Raider (vuoden 2013 videopeli)

text: Kriitikot ovat ottaneet uuden pelin vastaan pääosin myönteisesti tai erittäin myönteisesti. Suomessa "Pelit"-lehti 88 pistettä. KonsoliFIN-sivusto puolestaan arvioi pelin niin hyväksi, että antoi sille täydet viisi tähteä.


title: Tomb Raider (vuoden 2013 videopeli)

text: Ulkomaisista medioista IGN antoi pelille 9,1 pistettä kymmeneen pisteeseen yltävällä arvoasteikolla ja GameSpot 8,5 pistettä kymmenestä.


title: Tomb Raider (vuoden 2013 videopeli)

text: Square Enixin johtaja Yosuke Matsuda on kertonut pelin myyneen yhteensä 11 miljoonaa kappaletta. Pelin myynnistä noin puolet on Steam-palvelussa.


title: João Lourenço Rebelo

text: João Lourenço Rebelo (1610–1661) oli portugalilainen säveltäjä. Hän työskenteli Juhana IV:n hovissa. Hänen sävellystyylissään on samankaltaisuuksia muun muassa Claudio Monteverdin kanssa. Rebelo sävelsi runsaasti hengellistä musiikkia, kuten 39-äänisen messun Juhana IV:n 39-vuotispäiväksi. Teoksista ovat tehneet levytyksiä The Sixteen ja Huelgas Ensemble. Osa musiikista katosi Lissabonin maanjäristyksessä vuonna 1755.


title: João Lourenço Rebelo

text: Rebelo oli Kristuksen veljeskunnan komentaja.


title: Saarin kieli

text: Saari (ISO 639-3: asj) on nigeriläis-kongolainen, tarkemmin benue-kongolainen kieli. Sitä puhuu noin 7 000 ihmistä Kamerunissa (2001). Kieli tunnetaan myös nimillä akweto, nsari, pesaa ja sali. Sanastollinen samankaltaisuus ncanen kieleen on 84 %.


title: Ureteroskopia

text: Ureteroskopia on virtsanjohdinten tähystys. Tähystin viedään virtsaputken ja -rakon kautta virtsanjohtimeen. Toimenpidettä käytetään muun muassa virtsakivien poistamisen yhteydessä, ja se onnistuu yli 95:ssä tapauksessa sadasta. Komplikaatioiden riski kasvaa, jos poistettava kivi on lähellä munuaista. Mahdollisia komplikaatioita saattavat olla virtsatietulehdus, virtsanjohdinten vaurioituminen, verenvuoto ja vatsakipu.


title: Ureteroskopia

text: Virtsakivitaudin lisäksi ureteroskopioita tehdään esimerkiksi toistuvien tulehdusten ja kasvainten kohdalla.


title: Tomb Raider III

text: Tomb Raider III (tunnettu myös nimellä "Tomb Raider 3: Adventures of Lara Croft") on Core Designin kehittämä ja Eidos Interactiven julkaisema toimintaseikkailupeli. Peli julkaistiin vuonna 1998 PlayStationille, Microsoft Windowsille ja Macintoshille. Peli kuuluu "Tomb Raider" -pelisarjaan.


title: Tomb Raider III

text: Pelin kulku alkaa Lara Croftin seikkaillessa Intiassa. Pelaajan läpäistessä neljä Intiaan sijoittuvaa tasoa Lara seikkailee pelaajan valitsemassa järjestyksessä Lontoossa (muun muassa Aldwychin metroasemalla), Nevadan autiomaassa (ja Area 51:llä) sekä Tyynenmeren saarilla. Näiden jälkeen Laran matka päättyy Antarktikselle.


title: Tomb Raider III

text: Lisäosa "Tomb Raider III: The Lost Artifact" jatkaa varsinaisen pelin tarinaa. "The Lost Artifactissa" Lara seikkailee skotlantilaisessa linnassa, Kanaalin tunnelissa ja lopulta Pariisin katakombeissa.


title: Sofiane Milous

text: Sofiane Milous (s. 1. heinäkuuta 1988 Drancy) on ranskalainen judoka ja Euroopan-mestari. Hän kilpaili myös vuoden 2012 Olympialaisissa, jossa sijoittui viidenneksi hävittyään pronssiottelun. Milous on voittanut myös kerran Ranskan aikuisten mestaruuden ja kahdesti Ranskan alle 20-vuotiaiden mestaruuden.


title: Michael J. Heming

text: Michael John Heming (24. tammikuuta 1961 – 17. lokakuuta 1984) oli englantilainen karateka ja potkunyrkkeilijä. Hän oli potkunyrkkeilyn keskisarjan Euroopan-mestari ja britannian puolikontaktin mestari 1970-luvulla. Hän otteli urallaan muun muassa Jean-Claude Van Dammea vastaan.


title: Straub

text: Straub on muun muassa seuraavien henkilöiden sukunimi:


title: Teemu Vuorela

text: Teemu Vuorela (s. 24. maaliskuuta 1994 Jyväskylä) on suomalainen kilpauimari.


title: Teemu Vuorela

text: Vuorela edustaa seuratasolla Swimming Jyväskylää. Heinäkuussa 2013 järjestetyissä pitkän radan SM-uinneissa hän oli voittamassa Swimming Jyväskylän ykkösjoukkueessa 4 × 100 metrin vapaauintiviestin SM-kultaa seurajoukkueiden Suomen-ennätysajalla 3.24,73. Joukkueeseen kuuluivat hänen lisäkseen Severi Allonen, Jere Hård ja Ari-Pekka Liukkonen. Vuorela voitti samoissa kilpailuissa SM-kultaa myös 200 metrin vapaauinnissa ajalla 1.53,61.


title: Swimming Jyväskylä

text: Swimming Jyväskylä on vuonna 2000 perustettu uimaseura. Seura toimii Jyvässeudulla neljässä eri uimahallissa.


title: Swimming Jyväskylä

text: Swimming Jyväskylä tarjoaa erilaista toimintaa eri ikäryhmille uimaopetus-, harrastus- ja kilpauintipalveluiden muodossa. Pääpaino on kilpauinnissa ja lasten uimaopetuksessa sekä nuorten harrastustoiminnassa.


title: Swimming Jyväskylä

text:
Seuran tavoitteena on edistää eri-ikäisten uimataitoa, ylläpitää ja kehittää harrastajien fyysistä kuntoa,
terveyttä sekä henkistä ja sosiaalista hyvinvointia sekä tukea nuorten kasvua ihmisenä ja tarjota liikunnallisia onnistumisen elämyksiä.


title: Alavuden varalaskupaikka

text: Alavuden varalaskupaikka sijaitsee Alavuden ja Kuortaneen rajalla kantatie 66:lla. Varalaskupaikan pituus on noin kolme kilometriä. Se toimii osana Suomen varalentotukikohtien järjestelmää.


title: Eurovision laulukilpailu 2014

text: Eurovision laulukilpailu 2014 oli järjestyksessään 59. . Kilpailu järjestettiin Kööpenhaminan B&W Hallernella, , Emmelie de Forestin voitettua kilpailun kappaleella ”Only Teardrops”. Tämä oli kolmas kerta, kun Tanska isännöi kilpailua. Edellisen kerran Tanska isännöi kilpailua vuonna .


title: Eurovision laulukilpailu 2014

text: Kilpailuun osallistui 37 maata. 10. toukokuuta 2013 järjestäjien lehdistötilaisuudessa johtava tarkastaja Jon Ola Sand kommentoi, että hän toivoo vuoden 2013 kilpailusta pois jättäytyneiden maiden paluuta ja että EBU keskustelee paluusta maiden kanssa. Semifinaalit järjestettiin 6. ja 8. toukokuuta, finaali 10. toukokuuta; alun perin kilpailu oli suunniteltu järjestettäväksi viikkoa myöhemmin.


title: Eurovision laulukilpailu 2014

text: Isäntäkaupungiksi harkittiin Kööpenhaminaa, Herningiä ja Horsensia, mutta lopulta DR ilmoitti 2. syyskuuta 2013, että kilpailut järjestetään Kööpenhaminan B&W Hallernella. Kilpailun isännöi Tanskan kansallinen tv-toimittaja DR, joka määräsi Pernille Gaardbon vuoden 2014 kilpailun vastaavaksi tuottajaksi. Kilpailun juonsivat Lise Rønne, Nikolaj Koppel ja Pilou Asbæk.


title: Eurovision laulukilpailu 2014

text: Kilpailun voitti Itävallan Conchita Wurst kappaleella ”Rise Like a Phoenix”. Suomea edusti Softengine kappaleella ”Something Better”. Suomi teki vuoden 2006 voiton jälkeisen ennätyksensä sijoittumalla sijalle 11. Lisäksi sijoitus oli osallistujamäärään suhteutettuna Suomen kaikkien aikojen toiseksi paras.


title: Eurovision laulukilpailu 2014

text: Suomessa Yle TV2:n ensimmäisen semifinaalin lähetystä seurasi suorana keskimäärin 353 000, toista semifinaalia 648 000 ja finaalia keskimäärin 1,1 miljoonaa henkilöä. Parhaimmillaan finaalilla oli yli kaksi miljoonaa katsojaa.


title: Eurovision laulukilpailu 2014

text: Tanskan yleisradioyhtiö DR ilmoitti 2. syyskuuta valinneensa Kööpenhaminan isäntäkaupungiksi. Kilpailu järjestettiin entisellä laivatelakalla, Refshaleøenilla B&W Hallernessa. Tapahtumapaikkaa muokattiin kilpailua varten: ympäröivästä alueesta tuli "Euroviisusaari", johon rakennettiin lehdistökeskus ja muita palveluita.


title: Eurovision laulukilpailu 2014

text: Kööpenhaminan kaupunginjohtaja Frank Jensen ilmoitti elokuun lopulla, että kaupunki osallistuisi kilpailun järjestämiseen 40 miljoonalla Tanskan kruunulla. Hän myös tiedotti, että kilpailusta olisi tarkoitus tehdä ympäristöystävällisin tähän asti järjestetyistä kilpailuista, sillä Kööpenhamina on valittu Euroopan vihreäksi pääkaupungiksi vuodelle 2014.


title: Eurovision laulukilpailu 2014

text: Ehdolla vuoden 2014 Eurovision laulukilpailun isäntäkaupungiksi oli 3 kaupunkia: Kööpenhamina, Herning ja Horsens.


title: Eurovision laulukilpailu 2014

text: Maiden jakaminen semifinaaleihin järjestettiin 20. tammikuuta 2014. Koska Kööpenhamina on maantieteellisesti lähellä sekä Ruotsia että Norjaa, nämä päätettiin sijoittaa eri semifinaaleihin, jotta kummastakin maasta tuleville vierailijoille riittäisi lippuja. EBU suoritti arvonnan, jonka seurauksena Ruotsi esiintyi ensimmäisessä ja Norja toisessa semifinaalissa. Israel pyysi saada esiintyä toisessa semifinaalissa ensimmäiselle semifinaalipäivälle osuneen kansallisen pyhäpäivänsä takia. Aiempien vuosien tapaan jäljelle jääneet maat automaattisia finaalimaita (Ranska, Saksa, Italia, Espanja, Tanska ja Iso-Britannia) lukuun ottamatta jaettiin lisäjännityksen luomiseksi edellisten yhdeksän vuoden äänestystapojensa mukaisesti ryhmiin.


title: Eurovision laulukilpailu 2014

text: Kuten edellisvuonna, myös vuoden 2014 kilpailussa tuottajat päättivät semifinaalien ja finaalin esiintymisjärjestyksen.


title: Eurovision laulukilpailu 2014

text: Kööpenhaminan euroviisujen logo oli sininen timantti ja tunnuslause #JoinUs (suom. #LiityJoukkoomme). Virallisena tunnuskappaleena oli Emmelie de Forestin laulama "Rainmaker".


title: Eurovision laulukilpailu 2014

text: 37 maata osallistui vuoden 2014 euroviisuihin.Espanja, Ranska ja Tanska äänestivät tässä semifinaalissa . 10 kappaletta jatkoi finaaliin .


title: Eurovision laulukilpailu 2014

text: Iso-Britannia, Italia ja Saksa äänestivät tässä semifinaalissa.. 10 kappaletta jatkoi finaaliin.


title: Eurovision laulukilpailu 2014

text: Finaalin voittaja ratkaistiin kaikkien osanottajamaiden (myös 1. ja 2. semifinaalissa karsiutuneilla mailla oli äänioikeus finaalissa) antamien pisteiden perusteella. Jokainen osallistujamaa antoi finaalin parhaina pitämilleen kappaleille pisteitä: 12 (paras), 10, 8, 7, 6, 5, 4, 3, 2 ja 1.


title: Eurovision laulukilpailu 2014

text: Jokaisen osallistujamaan antamat pisteet laskettiin kansallisten tuomaristojen ja yleisön puhelinäänien perusteella, suhteessa 50% tuomaristolta ja 50% yleisöltä.


title: Eurovision laulukilpailu 2014

text: Kaikkien kansallisten tuomaristojen jäsenten (5 henkilöä/maa) nimet oli julkistettu etukäteen.


title: Eurovision laulukilpailu 2014

text: Suomen kansalliseen euroviisutuomaristoon kuuluivat: tuomariston puheenjohtaja, muusikko ja Suomen euroviisuedustaja vuodelta 1991 Kaija Kärkinen, sanoittaja Saara Törmä, tuottaja Rauli Eskolin, radio-dj Jaako Hurme ja laulaja Clarissa.


title: Eurovision laulukilpailu 2014

text: Finaalin esiintymisjärjestys julkistettiin toisen semifinaalin jälkeen.


title: Ville Matvejeff

text: Ville Einar Matvejeff (ent. Matveinen, s. 22. elokuuta 1986 Hollola) on suomalainen kapellimestari, säveltäjä ja pianisti.


title: Ville Matvejeff

text: Matvejeff valmistui musiikin maisteriksi vuonna 2013. Hän työskenteli vuosina 2010–2012 Tukholman kuninkaallisen oopperan apulaiskapellimestarina ja korrepetiittorina. Vuosina 2012–2013 Matvejeff oli Malmön oopperan kapellimestari ja vastaava pääkorrepetiittori. Syyskuusta 2019 hän toimii Savonlinnan oopperajuhlien taiteellisena johtajana.


title: Ville Matvejeff

text: Tammikuusta 2014 lähtien Matvejeff on toiminut Jyväskylä Sinfonian ylikapellimestarina. Syyskuussa 2014 hän aloitti Kroatian Kansallisoopperan musiikillisena neuvonantajana ja päävierailijana Rijekassa. Vuosina 2016-2018 Matvejeff toimi Turun musiikkijuhlien taiteellisena johtajana.


title: Ville Matvejeff

text: Matvejeff toimi Heinäveden musiikkipäivien taiteellisena johtajana vuosina 2012–2013.


title: Monoklonaalinen vasta-aineterapia

text: Monoklonaalinen vasta-aineterapia


title: Isännöintipalvelu

text: Isännöintipalvelun vähimmäisvaatimukset määräytyvät asunto-osakeyhtiölain mukaan. Lakiin on kirjattu, että isännöinti huolehtii asunto-osakeyhtiön juoksevasta hallinnosta taloyhtiön hallituksen antamien ohjeiden ja määräysten mukaisesti. Lisäksi isännöitsijä vastaa siitä, että kirjanpito on lainmukainen ja varainhoito luotettavalla tavalla järjestetty.


title: Isännöintipalvelu

text: Taloyhtiö ja isännöitsijä solmivat keskenään isännöintisopimuksen, jossa määritellään mahdollisimman tarkasti ja yksityiskohtaisesti isännöintipalvelun sisältö, laatu, laajuus ja hinnoitteluperusteet. Isännöintisopimukseen kirjataan esimerkiksi, mitkä palvelut kuuluvat kuukausiveloitukseen ja mistä veloitetaan erillishinnaston mukaan. Kukin isännöintiyritys hinnoittelee isännöintipalvelut itsenäisesti, sillä kilpailulainsäädäntö kieltää ohjehintojen antamisen ja hintasääntelyn.


title: III

text: III tai iii voi viitata johonkin seuraavista:


title: Ill

text: ILL tai Ill voi viitata johonkin seuraavista:


title: Gastronorm-mitoitus

text: Gastronorm-mitoitus (GN) on EN 631 standardien mukainen standardisoitu astiakokojärjestelmä ammattikeittiöihin.


title: Gastronorm-mitoitus

text: Gastronorm-järjestelmä kehitettiin Sveitsissä vuonna 1964. Englannissa mitoitus otettiin käyttöön 1970-luvulla. Nykyään gastronorm-mitoitus on kansainvälinen standardi elintarvikealalla. Gastronorm-mitoitetuista astioista käytetään nimitystä GN-astia tai GN-vuoka.Ammattikeittiöissä ruoanvalmistuksessa käytettävät GN-astiat on yleensä valmistettu ruostumattomasta teräksestä. Tarjoiluastioiden materiaalina käytetään muun muassa polykarbonaattia ja polypropyleeniä. Myös keraamisia materiaaleja on käytössä.


title: Gastronorm-mitoitus

text: Gastronorm-mitoitettuja laitteita ja astioita valmistetaan myös kotikeittiöihin.


title: Reggie Bush

text: Reginald Alfred "Reggie" Bush, II (s. 2. maaliskuuta 1985 Spring Valley, Kalifornia, Yhdysvallat) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hän pelaa tällä hetkellä NFL-liigan Detroit Lionsissa, ja on ammattilaisurallaan edustanut myös New Orleans Saintsia sekä Miami Dolphinsia.


title: Reggie Bush

text: Bush on vuoden 2005 Heisman Trophy -voittaja.


title: Reggie Bush

text: New Orleans Saints varasi yliopistojalkapalloa Etelä-Kalifornian yliopiston joukkueessa pelanneen Bushin vuoden 2006 NFL:n varaustilaisuudessa, koko tilaisuuden toisena pelaajana. Hän pelasi Saintsissa viiden kauden ajan, kunnes siirtyi Miami Dolphinsiin kesällä 2011. Maaliskuussa 2013 Bush allekirjoitti sopimuksen Detroit Lionsin kanssa.


title: Reggie Bush

text: Bush seurusteli aiemmin tositv-esiintyjä Kim Kardashianin kanssa. Hän esiintyi myös useasti Kardashianin perheestä kertovassa sarjassa E! Rikkaat Kardashianit. Pari erosi lopullisesti maaliskuussa 2010.


title: Isännöitsijäntodistus

text: Isännöitsijäntodistus on asiakirja, joka sisältää tietoa asunto-osakeyhtiölaissa tarkoitetusta osakehuoneistosta ja asunto-osakeyhtiöstä. Se on tärkein dokumentti asuntokaupassa, mutta siitä on hyötyä myös asuntoa vuokrattaessa ja asuntolainaa haettaessa. Isännöitsijäntodistuksesta säädetään asunto-osakeyhtiölain 1. luvun 13 §:ssä ja tarkemmin 7. luvun 27 §:ssä sekä myös "Valtioneuvoston asetuksessa osakehuoneistojen pinta-alan mittaustavasta ja isännöitsijäntodistuksesta".


title: Isännöitsijäntodistus

text: Laissa on määritelty, kenelle isännöitsijäntodistus saadaan antaa ja mitä tietoja siihen tulee merkitä. Isännöitsijäntodistus on maksullinen, koska isännöitsijä käyttää sen laatimiseen useita työtunteja, päivittää muuttuneet tiedot ja myös vastaa todistuksen sisällön oikeellisuudesta. Isännöitsijä ja asunto-osakeyhtiön hallitus ovat sopineet todistuksen hinnasta.


title: Isännöitsijäntodistus

text: Asunto-osakeyhtiön isännöitsijä on velvollinen antamaan isännöitsijäntodistuksen. Jos yhtiössä ei ole isännöitsijää, todistuksen antovelvollisuus on asunto-osakeyhtiön hallituksen puheenjohtajalla.


title: Isännöitsijäntodistus

text: Isännöitsijäntodistus sisältää tiedon muun muassa yhtiön taloudellisesta tilasta, yhtiön rakennuksista ja niiden kunnosta sekä yhtiössä jo tehdyistä ja suunnitelluista korjaustoimenpiteistä. Isännöitsijäntodistuksessa kerrotaan myös, onko yhtiöjärjestyksessä niin sanottu lunastuslauseke. Todistuksessa on yksilöidyt tiedot huoneistosta ja sen kuntoon liittyvistä asioista sekä kaikista niistä rasitteista ja rajoituksista, jotka kohdistuvat kyseisen huoneiston hallintaan tai huoneistoon.


title: Isännöitsijäntodistus

text: Isännöitsijäntodistuksen liitteenä annettu rakennuksen energiatodistus on voimassa vuoden 2014 loppuun.


title: Huoneistoremontti

text: Huoneistoremontilla viitataan kerros- tai rivitaloasunnossa tehtäviin korjaus- ja muutostöihin. Asunto-osakeyhtiöissä taloyhtiö omistaa rakennuksen ja siihen kuuluvat asunnot. Osakas taasen omistaa taloyhtiön osakkeita, jotka oikeuttavat asunnon hallintaan. Osakas saa remontoida niitä tiloja, joihin hänellä on hallintaoikeus ja jotka eivät ulotu asunnon ulkopuolelle. Asunto-osake on monen suurin omaisuus, joten siitä kannattaa pitää huolta. Remontoimalla oikein asumisviihtyisyys parantuu ja huoneiston arvo nousee.


title: Huoneistoremontti

text: Asunto-osakeyhtiölaki edellyttää, että asunnossa tehtävistä remonteista tulee ilmoittaa taloyhtiön hallitukselle. Remontti-ilmoitus täytyy tehdä aina, kun remontilla voi olla vaikutusta talon rakenteisiin tai naapurihuoneistoihin. Tällainen tilanne syntyy esimerkiksi silloin, kun muovimaton tilalle asennetaan parketti, tai kun suoritettavat muutostyöt edellyttävät veden katkaisemista.


title: Huoneistoremontti

text: Remontti-ilmoituksen tavoitteena on turvata sekä remontoijan että muiden osakkaiden oikeudet ja se tehdään kirjallisesti isännöitsijälle. Samalla kannattaa varmistaa, vaatiiko suunniteltu remontti erillistä viranomaislupaa. Ilmoituksen kanssa on hyvä olla ajoissa liikkeellä: remonttia ei saa koskaan aloittaa, ennen kuin taloyhtiön hallitus on antanut siihen luvan. Jos muutostyö vaikuttaa naapureihin, taloyhtiön hallitus tai isännöitsijä on heihin yhteydessä.


title: Huoneistoremontti

text: Taloyhtiöllä on oikeus valvoa osakkaiden tekemiä tai teettämiä remontteja. Valvonnasta voi vastata joko taloyhtiön edustaja tai ulkopuolinen asiantuntija. Taloyhtiö huolehtii myös, että remontista koituu mahdollisimman vähän haittaa taloyhtiön muiden asuntojen ja yhteisten tilojen käyttäjille. Remonttien valvonta on osakkaiden etu. Kun remontit tehdään kunnolla, ennaltaehkäistään riitoja ja ongelmia. Toisinaan taloyhtiö voi päättää, ettei valvonnalle ole tarvetta. Tällainen tilanne saattaa syntyä esimerkiksi silloin, kun osakkaan tekemästä remontti-ilmoituksesta käy selkeästi ilmi, että pieni remonttityö suoritetaan hyvän rakennustavan mukaisesti.


title: Huoneistoremontti

text: Valvonnasta huolimatta osakas vastaa ensi kädessä itse siitä, että remontti on toteutettu hyvän rakennustavan mukaisesti. Tällä tarkoitetaan sitä, että työajoissa ja -tavoissa noudatetaan yleisesti hyväksyttyjä menettelyjä. Valvonnasta aiheutuvat kustannukset peritään lain mukaan osakkaalta. Kustannusten tulee kuitenkin olla tarpeellisia, eli valvonnan laajuus pitää olla mitoitettu oikein. Osakkaan on myös saatava kustannusarvio valvonnasta ennen töiden aloittamista.


title: Pöytätennis kesäolympialaisissa 2012 – miesten kaksinpeli

text: Pöytätenniksen miesten kaksinpeli Lontoon kesäolympialaisissa 2012 alkoi 28. heinäkuuta ja finaali pelattiin 2. elokuuta 2012. Yhteensä miesten kaksinpeliin on osallistujia 69 pelaajaa, heistä 16 pelaajaa pääsivät suoraan kolmannelle kierrokselle. Olympiakultaa voitti Kiinan Zhang Jike ja hopealla oli kolmatta kertaa peräkkäin Kiinan Wang Hao. Isäntämaa Britannian Paul Drinkhallin pelit päättyivät kolmannella kierroksella. Jokaisesta maasta sai osallistua korkeintaan kaksi pelaajaa.


text: Suoraan ITTF:n toukokuun 2011 maailmanrankingin perusteella pääsi mukaan 28 pelaajaa ja yksi isäntämaan edustaja, loput pääsivät karsintaturnauksien perusteella.


text: Heinäkuun 2012 ITTF World Ranking listan perusteella sijoitettiin 16 parasta pelaajaa suoraan kolmannelle kierrokselle ja rankingin sijoilla 17 - 32 olleet pelaajat pääsivät suoraan toiselle kierrokselle.


text: PVM: 30. heinäkuuta 2012 Klo: 19.00


text: PVM: 30. heinäkuuta 2012 Klo: 20.00


text: PVM: 1. elokuuta 2012 Klo: 10.00


text: PVM: 31. heinäkuuta 2012 Klo: 21.00


text: PVM: 31. heinäkuuta 2012 Klo: 20.00


text: PVM: 1. elokuuta 2012 Klo: 11.00


text: PVM: 2. elokuuta 2012 Klo: 10.00


text: PVM: 2. elokuuta 2012 Klo: 11.00


text: PVM: 2. elokuuta 2012 Klo: 14.30


text: PVM: 2. elokuuta 2012 Klo: 15.30


title: Eebenpuut

text: Eebenpuut tai persimonit ("Diospyros") on suku eebenpuukasvien heimossa. Siihen kuuluu yli 500 lajia.


title: Kemijärven lentokenttä

text: Kemijärven lentokenttä on sodanaikainen pienlentokenttä Ketolan kylässä Kemijärvellä. Yhä käytössä olevalla lentokentällä on yksi asfalttipäällysteinen, 1 400 metriä pitkä kiitotie. Kentän eteläpuolella sijaitsee Rovajärven ampuma-alue. Kentällä on toimistorakennus ja halli sekä ilmailukerhon tiloja.


title: Lapinokasirkka

text: Lapinokasirkka ("Tetrix fuliginosa") on okasirkkoihin lukeutuva pienikokoinen heinäsirkkalaji. Se on luokiteltu Suomen lajiston uhanalaisarvioinnissa 2010 puutteellisesti tunnetuksi (DD), sillä lajista on hyvin vähän havaintoja ja sen riittävän luotettava tunnistaminen on vaikeaa. Ruotsissa se on luokiteltu elinvoimaiseksi.


title: Lapinokasirkka

text: Lapinokasirkan erottaminen yleisestä rantaokasirkasta vaatii yksityiskohtaista tutkimista. Lapinokasirkat ovat yleensä yleisväritykseltään syvän mustanruskeita, joskin erilaisia sävyeroja esiintyy. Keskiruumiin selkäkilpi ojentuu pitkälle taaksepäin ja siivet ulottuvat vähintään tämän ulkoneman kärkeen tai hieman pitemmälle. Tuntosarvet ovat lyhyet ja melko paksut. Keskiruumiin selkäpuolen keskellä on heikko harjanne, eikä selkä ole selvästi kupera. Tärkeinä lapinokasirkan erottavina lajituntomerkkeinä sivulta katsottaessa verkkosilmien kohdalla eläimen otsassa on selvä sisäänpäinsuuntautuva lovi. Pienempinä yksityiskohtina takimmaisen raajaparin nilkkojen ensimmäisen jaokkeen alapuolisten ulokkeiden reunat ovat suorat ilman teräviä kärkiä ja keskimmäisen raajaparin reisien reunat ovat muodoltaan aaltoilevat. Ruumiin pituus vaihtelee 13–16 mm välillä.


title: Lapinokasirkka

text: Suomesta lapinokasirkkaa on tavattu vain hajanaisesti yksittäisitä paikoista Pohjois-Pohjanmaan, Kainuun ja Lapin alueelta. Kesällä 2011 laji löydettiin Suomussalmelta, jonka lisäksi viimeisimpiä löytöjä on tehty Pisavaaran luonnonpuiston alueelta Rovaniemellä. Eteläisimmät havainnot on tehty Kajaanista. Myös Ruotsissa laji on pohjoinen. Venäjällä levinneisyys ulottuu etelämmäksi, minkä lisäksi laji on tavattu myös Puolasta ja Slovakiasta. Idässä levinneisyys ulottuu aina Venäjän Kaukoitään saakka.


title: Lapinokasirkka

text: Lapinokasirkka elää kosteissa mutta avoimissa ympäristöissä. Sitä on tavattu niin vesistöjen ääreltä kuin tienreunoilta ja niityiltäkin. Aikuisia sirkkoja on tavattu Suomesta kesäkuun alusta elokuun alkuun, mutta esiintymiskausi saattaa jatkua myöhenpäänkin. Muiden okasirkkojen tapaan lapinokasirkkakaan ei tuota ääntä.


title: Lapinokasirkka

text: Laji talvehtii toukkana tai täysikasvuisena maaperän tai sammalikon pintakerroksessa. Se sietää poikkeuksellisen hyvin kylmiä olosuhteita, sillä eläimen ruumiinnesteet jäätyvät vasta −6 °C lämpötilassa ja päivittäinen pakastaminen −44 °C lämpötilaan oli kohtalokasta vain neljäsosalle tutkituista yksilöistä. Pakkasensietomekanismi on toistaiseksi tuntematon eikä monien muiden hyönteisten tapaan perustu glyseriinintuotantoon..


title: Dokosatetraeenihappo

text: Dokosatetraeenihappo (triviaalinimi adreenihappo, (22:4, n-6)) on monityydyttymätön omega-6-rasvahappo. Yhdistettä esiintyy kehittyvissä ihmisaivoissa.